cyanic-selkie/wikianc huggingface dataset:
පොතුපිටිය පූජාරාමය
විහාර මන්දිරය
පානදුර තොටුමුණ පළාතේ පවතින සුවිශාල ඉපැවණිම විහාර මන්දිරය කිවහොත් නිවැරදිය. වර්ශඛණ්ඩරාෂ්ඨ්‍ර ග්‍රන්ථයේ සඳහන් පරිදි මෙම විහාර මන්දිරය ඉදිකරවීම අරඹා තිබෙන්නේ 1810 වසරේ දීය. කුඩාවට ඉදිකළ මන්ධිරයේ රයිගම් කළාවට අයත් සිතුවම් අඳින ලදී. නමුදු එම කුඩා විහාර මන්දිරය දායක දායිකාවන් දුකට පත් කරවීය. එබැවින් මන්දිරය සුවිශාල කරවීම 1824 වසරේ දී අරඹන ලදී. ඒ සඳහා මුල් වන ලද්දේ වළිමුණිගේ දෝන ඉල්ලේනා රශෙල් ද සිල්වා ජයසිංහ ළමාතැනීය. ඇයගේ ජීවන කාලය තුල මෙහි කටයුතු අවසන් කරවාගත නොහැකි වූ අතර 1839 වසරේ යකුන්දූවේ හිටිරාළලාගේ දෝන මාරියා පෙරේරා ළමාතැනී විසින් ගල් උලුවහු බැඳ රියන් දොලහක් උස් වූ විහාර මැදුර සාදවා නිම කරවන ලදී. විහාරයේ පළමු විහාරදිපති ස්වාමීන් වහන්සේගේ නාමයෙන් විහාර මන්දිරය ධර්මරාජ ප්‍රතිමාලය වශයෙන් නම් කරවන ලද්දේ 1840 දීය. මෙම විහාර මන්දිරයේ ගෲහනිර්මාණ ශිල්පියා වශයෙන් ක්‍රියා කර ඇත්තේ සුසෙව්හේවාගේ ආලිනේරිස් ප්‍රනාන්දු නොහොත් ආලිවඩුරාළ නැමැත්තෙකි. ඔහුව ඇතමුන් කටුවන්ගොඩ ගණිතයා ලෙසින් ද හඳුන්වා තිබේ. මෙලෙස සුවිශාලව ඉදි වූවත් මන්දිරයේ කුඩා කොටසක හැර අනෙක් කිසිඳු බිත්තියක සිතුවම් නොවීය. 1894 වසරේ පමණ ආරම්භ කරවන ලද පොතුපිටිය බොදු නෙත් මහා සමිතිය මගින් මන්දිරයේ තවත් සුවිශාල කරමින් චිත්‍ර නිර්මාණය අරඹා තිබේ.පිටත ඉස්තෝප්පුව එක් කරමින් සුවිශාල කලේය. ඒ සඳහා බොහෝ අනුග්‍රහය සලසන ලද්දේ එම සමිතියේ නිර්මාතෲ වූ පොතුපිටියේ පොලිස් විදානේ ආරච්චි වූත් සුසෙව්හේවාගේ සීමන් ධර්මසේන වීරසිංහ මැතිතුමා විසින. ක්‍රිස්තු වර්ශ 1913 (ශ.ව.1835) සාර්ලිස් ශිල්පියා විසින් විහාර මන්දිරය සිතුවම් කරවීම අරඹන ලද්දේය. වසර පහලවකට ආසන්න සමයක් ගතකොට චිත්‍ර අවසාන කරවා නේත්‍රා තබා ඇත්තේ 1926 වසරේ දීය. විහාර මන්දිරයට ඇතුලු වූ වම් පස බිත්තියේ සාර්ලිස් ශිල්පියා විසින් තබන ලද්ද වූ අත්සන දැක ගත හැක.
මුහුණු තුනේ බරාඳය
දොරටු තුනක් සහිතව ඉදිවූ පෝටිකෝ වර්ගයට අයත් නිර්මාණයක් වන මෙය හඳුන්වන්නේ මුහුණු තුනේ බරාඳය ලෙසින. පූජාරාම විහාරය මන්දිරයේ ඇතුලුවන ස්ථානය වන මෙය කාණු පරාල තුනක් මුදුන් පරාලතුනක් එකට සම්බන්ධ කරමින් ඉදිකළ සුවිශේෂී නිර්මාණයකි. අතීතයේ පැවති කුඩා පෝටිකෝව විනාශ කරවා අභිනවයෙන් ඉදිකළ මෙම සුවිශේෂී නිර්මාණය සාදවා අවසන් වී ඇත්තේ ක්‍රි.ව.1913ක් වූ පෙබරවාරි මාසයේයි.
ඉපැරණි ධර්මශාලාව
පූජාරාමයේ ඉපැරණි ධර්ම ශාලාව ඉදිකරවා තිබෙන්නේ ශත වර්ෂ 1798 වසරේ දී පමණය.ඒ විහාරයේ ඉදිවූ පැරණිම ගොඩනැගිල්ල ලෙසින. වර්ථමානයේ එම ගොඩනැගිල්ල ඒ ආකාරයෙන්ම දක්නට නැත. බු.ව.2430 වසරේ නව සීමා පිහිටවා වැඩ අරඹා බු.ව. 2445 වසරේ දී වැඩ අවසන් කරවා බු.ව. 2447 එනම් 1903 වසරේ දී ගෙවැදුණු එකළ පානදුරේ තොටුමුණ පළාතේ  සුවිශාලම ධර්ම  මන්දිරයයි.මෙම මහා මන්දිරය ඉදි කරවීමට මුල් වූවේ පොතුපිටියේ දිවංගතවූ යකුන්දූවේ හිටිරාළලාගේ  දෝන ගචෝ ඉසබෙලා පෙරේරා ධර්මසේන  ළමාතැනී සහ දිවංගත පොතුපිටියේ රේන්ද සහ ස්කාගාර  හිමි ව්‍යාපාරිකයෙකු වූ ඇම්. පිනෙස් ප්‍රණාන්දු  මැතිතුමාය.මන්දිරය කරවීම වෙනුවෙන් පිනෙස් මැතිනිදු විසින් රුපියල් පන් දහසක් පමණ වටිනා දැව පරිත්‍යාග කරවන ලද්දේය.විශේශයෙන් එම දැව යොදාගන්නා ලද්දේ සුවිසල් සොල්දරය සැකසීම සඳහාය. ඒ විහාරයේ පවතින ධර්මරාජ හිමියන්ට උපතින්ම උරුම වූ නිසැක ශ්‍රී සර්වඥ ධාතූන් වහන්සේලා ප්‍රදර්ශනය කරවීමට විය.(1967 වසරේ දී අභිනවයෙන් ඉදි වෙමින් පැවති පූජාරාම දාගැබේ දේවතා කොටුවේ තැම්පත් කරන ලදී.) සුධීරානන්ද නායකා හිමියන්ගේ විහාරාදිපති ධූර කාළයේ දී ඩඩ්ලි සේනානායක මැතිනිඳු විසින් මෙම ධාතූ මන්දිරය දැක බලා සතුටුව තවත් ධාතුන් වහන්සේලා දෙනමක් පරිත්‍යාග කරවන ලදී.වර්ථමානයේ පූජාරාම විහාරයේ ප්‍රදර්ශනය කරනුයේ එම ධාතූන් වහන්සේලා දෙනමය.
දෑපිට මඩුව
පූජාරාම විහාරයේ ධර්මශාලාවේ දැව ඉහල මාලයේ සකසා තිබෙන සුවිශේෂී වාස්තු කලා ගාරය දැවපිට මඩුව හෙවත් දෑපිට ගේ ලෙස හඳුන්වයි. දැව සොල්දරයක් මත තුනී කොස් සහ බුරුම තේක්ක ලී භාවිත කර සකසා ඇති එම කුටිය විසිතුරු වීදුරු කණ්නඩි භාවිතයෙන් සරසා තිබේ. අතීතයේ දී සෑම මසකම පොහෝ දිනයේ මෙහි ධාතු ප්‍රදර්ශන පැවත ඇති අතර ජේවීපී අරගල සමයේ මෙම භූමියට කඩා වැදුනු ම්ලේච්ඡ පිරිස් දෑපිට මඩුවේ අභිමානය කෙලෙසා වටිනා වස්තු පැහැරගෙන ගොස් තිබේ. අතීත මතකයන් විදහා දක්වමින් දැව පමණක් ඉතුරු වී දෑපිට මඩුව අදටත් අතීත අභිමානය ප්‍රදර්ශනය කරයි.
ඉපැරණි බෝධිය
කතලුවේ ශ්‍රී ගුණරතනාභිධාන නායක හිමියන් විසින් 1830 වසරේ දී පමණ ලංකාව පුරා බෙදාහරිනා ලද ශ්‍රී මහා බෝධියේ අංකුර අතරින් එක් අංකුරයකින් හටගත්ත වූ බෝ රුකකි. අතීතයේ සිට සුවිශේෂී දේව හාස්කම් පවතින වෲක්ෂයක් බවට මතයක් පවතී. නක්ෂස්ත්‍ර වේදීනගේ මතයන්ට අනුව නම් පළමුව මෙහි විහාරාධිපති දූරය හොබවනු ලැබුවා වූ සීලරතන ධර්මරාජ හිමියෝ මෙහි වෲක්ෂ දේව වරම් ලබා වෙසෙනු ලැබේ.
ඉපැරණි දාගැබ
වර්ථමානයේ දාගැබ පවතින ස්ථානයට වැසී ගිය භූමියේ එකල කුඩා දාගැබක් පිහිටියේය. එක බුද්ධ ශාරීරික ධාතු තැම්පත් කර ඉදිකරාවූ දාගැබක් නොවීය. වර්ශ 1847 දී පොතුපිටියේ ධර්මරාජ හිමියන්ගේ ආදාහන භෂ්මාවශේෂ නිදන්කොට සකසන ලද්දා වූ සුසාන දාගැබක් විය. සියවසක් පමණ ඇවෑමෙන් එම දාගැබ ද විනාශ වී පැවතින. පොතුපිටියේ සුධීරානන්ද හිමියන්ගේ අනුශාසකත්වයෙන් ධර්මරාජ හිමියන්ගේ භශ්මවශේෂ ධර්මශාලා ගොඩනැගිල්ලට ඉදිරිපසින් ඝටාකාර හැඩයෙන් කුඩා සුවිශේෂී චේතියක් තනවා තැම්පත් කොට සුසාන දාගැබ පැවති භූමියේ වර්ථමාන දාගැබ තනවා තිබේ.
දාගැබ
එක්දාස් නවසිය පනහ දශකය වන විට පැවති ඉපැරණි දාගැබ විනාශ වී ගොස් ඉතිරිව පැවතියේ එහි අත්තිවාරම පමණකි. එබැවින් පොතුපිටියේ එවක පූජාරාම විහාරාදිපති සුධීරානන්ධාභිධාන හිමියෝ නව දාගැබක් සැකසීම අරඹන ලදී. එම දාගැබ නම් කළේ ස්වර්ණගිරි චේතිය නමින.බුරුම දේශයේ රැන්ගුන් චේතියේ හැඩයට එය සැකසීමට බලාපොරොත්තු විය. දෙදහස් පන්සීය සම්බුධත්ව ජයන්තිය සඳහා කොත් පැලඳවීමේ අදහසින් ඉදිකිරීම් ආරම්භ කරවන ලද්දේ ශත වර්ශ 1954ක්වූ නොවැම්බර් මස හත් වන ඉරිදා දිනයි. මුල් ගල් තැබීම සිදුකළේ ගරු ඩඩ්ලි සේනානායක මැතිතුමා, ජේ.ආර්.ජයවර්ධන මැතිතුමා ආදී ප්‍රභූන් කිහිප පලකි. විහාරයේ බොදු නෙත් මහා සමිතිය චයිත්ය වර්ධන සමිතිය ලෙසින් මෙකල නම් කරවන ලදී. සමිතියේ සබාපති ලේඛම් ද්විත්වයේ රැඳී සිටියේ දාගැබ ඉදිකරවීමේ පූර්ණ අනුග්‍රාහකයන් ලෙසින් සිටියා වූ සුසෙව්හේවාගේ පින්හාමි ආරියරත්න මැතිතුමා සහ සුසෙව්හේවාගේ අල්ලිස් ධර්මසේන මැතිතුමාය. බද්දේගම සුමන හිමියන්ගේ අනුශාසකත්වයෙන් සම්පූර්ණ දාගැබේ කටයුතු අවසාන කරවන ලද්දේ 1972 වසරේදීය.
අලංකාර පවුර
පොතුපිටියේ සුසෙව්හේවාගේ සීච්චෝ ප්‍රනාන්දු මැතිනිය විසින් 1850 වසරේදී (ශක වර්ශ 1772) පමණ ඉදිකරවන ලද්දා වූ ඉපැරණි පන්සලේ ඉදිරිපස තාප්පය විසිවන සියවසේ අගබාගය වන විට බොහෝ අභාවයට පත්ව තිබිණ. එබැවින් පණ්ඩිත බද්දේගම සුමන හිමියන්ගේ අනුශාසනයෙන් පවුර ප්‍රතිසංස්කරණය කරවන ලදී. නව සැලැස්මකට අනුව ග්‍රැනයිට් පාශාන එක්කර සැකසූ පවුර විශ්මිත රටා වලින් අනූන නිර්මාණයක් විය ඉපැරණි පවුරේ පැවති සුවිශාල කුළුණු සඳහා ජපන් මෝස්තර ආරූඪ කරවා තිබේ.
ලාම්පු කුළුණු පවුර
ලාම්පු කුළුණු පවුර වෙනත් ලංකාවේ කිසිඳු විහාරස්ථානයක දක්නට නැති නිර්මාණයක් වන අතර එක දිගට ලාම්පු සහිත කුළුණු පහළවකින් පමණ යුක්තවූ නිර්මාණයකි. වර්ථමානය වන විට ලාම්පු දක්නට නැතත් එහි කුළුණු තවමත් ජීවමානයි. ක්‍රි.ව. 1885වසරේ එනම් ශක වර්ශ 1807 වසරේ කඨින පූජා උත්සවය වෙනුවෙන් පොතුපිටියේ ධානපති සල්මන් ප්‍රනාන්දු මැතිතුමා සහ සීච්චෝ ප්‍රනාන්දු මැතිනිය විසින් රුපියල් 400ක මුදලක් වැය කරමින් සාදවා පූජා කරවා තිබේ.
ගණ්ඨාර කුළුණ
පූජාරාම විහාරයට පසුව අයත් වූ ගණ්ඨාර කුළුණ පිහිටියේ වත්මන් දාගැබට ආසන්නයේය. වර්ථනාමයේ දක්නට නැත. විහාරය ට පසෙකින් පිහිටි රෝමානු කතෝලික දේවස්ථානය රෙපරමාදු පූජකයන් විසින් අල්ලාගෙන ප්‍රදේශයේ පැවතිය හැකි එකම ආගම රෙපරමාදු බව අඬබෙර ගසා දැනුවත් කළ බව ජනප්‍රවාදයේ සඳහන් වේ. බුදු කුටියක් සහිත වූ පූජාරාමය පිහිටි බිමේ දේවස්ථානයේ සීනු කුළුණ තනා බෞද්ධයන්ට පෙනෙනා පරිදි නිතර වාදනය කළ බව ජනප්‍රවාදයේ සඳහන් වේ. පසු කාලයේ කාලයාගෙ ඇවෑමෙන් විනාශ වී ගොස් ඇති අතර එම ස්මාරකය සාර්ලිස් මාස්ටර් විසින් දුටු අයුරු විහාර මන්දිරයේ සිතුවමට නගා ඇත.
මුංගල
මුං ගල ලෙස ප්‍රාදේශීය ව්‍යවහාරයේදී භාවිත වන සුවිශේෂී  කුරහං ගල පොතුපිටිය පූජාරාමය සතු ඓතිහාසික වස්තුවකි. අතීතයේ දී රදළ පරපුරකින් පැවතෙන ධාතුන් වහන්සේලා තුන් නමකට එකම පවුලේ සොයුරන් නව දෙනෙක් ගැටුණු අවස්ථාවකදී පොතුපිටියේ සීලරතන ධර්මරාජ හිමියෝ මැදිහත්ව මෙම මුං ගලේ ධාතුන් බහා කොටස් නවයක් වන සේ එම ධාතුන් ඇඹරූ බව කියැවෙයි. කැඩීගිය ධාතූන් නමයක් වහන්සේලා බෙදා ගත් පසු ඉතුරු වූ ධාතු භෂ්ම මුං ගලට ඇලී පැවති බැවින් මුං ගල ධාතුන් වහන්සේ ලෙසින් සාමාන්‍ය ජනයා අතර වන්දනාවට පාත්‍ර විය. පසු කාළේ මුංගල් ධාතුව ලෙසින් ව්‍යවහාරයට පත් මෙම ඓතිහාසික වස්තුව ලංකාවේ කිසිඳු විහාරයක හමුනොවන සුවිශේෂී සංධිස්ථානයකි.
මූලාශ්‍ර
බද්දේගම සුමන හිමියන්ගේ ( අසිරිමත් පොතුපිටිය රජමහ වෙහෙර 1998)/ රාජාගුරු වස්කඩුවේ ශ්‍රී සුභූති හිමියන්ගේ වර්ෂඛණ්ඪරාශ්ට්‍ර ග්‍රන්ථය - 1875/ දෝන මාරියා ලමාතැනී කල පිංකම් හෑල්ල-1914(වුල්ෆන්ඩාල් සත්‍යාර්ථ මුද්‍රණාලය) නාරි සංඳේශය අරුත් ගැන්වීම ඩබ්ලිව්. ඒ. එෆ්. ධර්මවර්ධන- 1925/ ජයවර්ධන පුරයේ ඉතිහාසය- ඩබ්ලිව්.ඒ.එෆ්. ධර්මවර්ථන-1925/
මාලබේ
මාලබේ නගරය කොළඹ නගරයට අසන්න කොළඹ දිස්ත්‍රික්කයේ ප්‍රධාන නගරයකි. මාලබේ නගරය නවනුවර පාරට මායිම්ව පිහිට ඇති ආර්ථික වශයෙන් මෙන්ම අධ්‍යාපනික වශයෙන් ද වැදගත් නගරයකි.
පින්තූර ගැලරිය
ප්‍රවර්ගය:ශ්‍රී ලංකාවේ බස්නාහිර පළාතේ ජනාකීර්ණ ප්‍රදේශ ප්‍රවර්ගය:ශ්‍රී ලංකාවේ නගර සහ ගම්මාන
හිරෝෂිමා දිස්ත්‍රික්කය
හිරෝෂිමා ප්‍රාන්තය ජපානයේ හොන්ෂු හි පිහිටා ඇත. අගනුවර හිරෝෂිමා නගරයයි.
ජර්නල් ඔෆ් ඊජිප්ෂන් ආකියොලොජි
ජර්නල් ඔෆ් ඊජිප්ෂන් ආකියොලොජි යනුවෙන් හැඳින්වෙන්නේ ඊජිප්තුවේදය පිළිබඳ පර්යේෂණ සහ මෑතකාලීන් වැදගත් ඊජිප්තුවේදී පොත් පිළිබඳ විචාර ඇතුළත් වාර්ෂික සමියුරු-ප්‍රතිනිරීක්ෂිත ශාස්ත්‍රීය ජර්නලයකි. 1914 දී මෙය අරඹන ලද්දේ ඊජිප්තුව ගවේෂණ සංගමය විසිනි. මෙහි ලිපි ඉංග්‍රීසි, ජර්මන්, හෝ ප්‍රංශ බසින් ප්‍රකාශයට පත් කෙරෙයි. මෙහි ප්‍රධාන සංස්කාරකවරිය වන්නේ ක්ලෝඩියා නෙසර් ය (ලන්ඩන් යුනිවර්සිටි කොලීජිය).
ෂින් හකුෂිමා දුම්රිය ස්ථානය
ෂින්-හකුෂිමා දුම්රිය ස්ථානය ජපානයේ හිරෝෂිමා ප්‍රාන්තයේ හිරෝෂිමා නගරයේ පිහිටි දුම්රිය ස්ථානයකි. JR West Sanyo Main Line, Kabe Line සහ Astramline යානයේ ඇත.
ආණ්ඩු ස්වරූප
ආණ්ඩු ස්වරූප, යනු රටක ආණ්ඩුව සඳහා පවතින දේශපාලන ආයතනවල සමස්ථය හැඳින්වෙන ආකාරය වෙයි.
ශ්‍රී ලංකාවේ ක්‍රීඩා
ශ්‍රී ලංකාවේ ජාතික ක්‍රීඩාව අත්පන්දු වේ. නමුත් ජනප්‍රියම ක්‍රීඩාව ක්‍රිකට් වේ.
සම්ප්‍රදායික චීන අක්ෂර
සම්ප්‍රදායික චීන අක්ෂර (පින්යින්: Zhèngtǐzì/Fántǐzì) ‍යනුවෙන් හැඳින්වෙන්නේ 1946න් පසුව හඳුන්වා දුන් නව අක්ෂර හෝ සංශෝධිත අක්ෂර කිසිවක් ඇතුළත් නොවන චීන අක්ෂර කාණ්ඩයකි. මේවා බොහෝවිට තායිවානයේ, හොං කොං සහ මැකාවුවල හෝ කාංෂි ශබ්දකෝෂය තුළ භාවිතා වන සම්මත අක්ෂර කට්ටලවල අක්ෂර වේ. සම්ප්‍රදායික චීන අක්ෂරවල නූතන හැඩයන් මුලින්ම දක්නට ලැබෙන්නේ හන් රාජවංශ සමයේ ය. මේවා 5වන සියවසේ සිට වඩා වැඩි හෝ මඳ වශයෙන් ස්ථාවරව පැවතිණි (දකුණු සහ උතුරු රාජවංශ සමයේ.)
Rata Nanwana Daruwo
මැකී ගිය ඉතිහාසය අලුතින් ලියන්නට
''Rata Nanwana Daruwo is a Sri Lanka n YouTube channel presenting by 13 year and 11 year brother and sister, All of the videos uploaded in this YouTube channel has English Description also. This YouTube channel is a Educational YouTube channel.This YouTube channel's vision is teaching real history to the next generation and teaching the ancient Sri lankan traditional methods & Traditional and cultural heritage used by ancient Sri lankan ancestors.This YouTube channel's mission is make a new generation who know the real history of Sri lanka,This YouTube channel's slogan is " මැකී ගිය ඉතිහාසය අලුතින් ලියන්නට "'' This YouTube channel's first video is " Traditional mask art in Sri Lanka" on 2021 February 27.
රට නන්වන දරුවෝ යනු වසර 13 ක් සහ 11 ක සහෝදරයෙකු සහ සහෝදරියෙකු විසින් ඉදිරිපත් කරන ශ්‍රී ලාංකික යූටියුබ් නාලිකාවක් වන අතර මෙම යූටියුබ් නාලිකාවේ උඩුගත කර ඇති සියලුම වීඩියෝ පට වල Description හි ඉංග්‍රීසියෙන් විස්තර කර ද ඇත. මෙම යූටියුබ් නාලිකාව අධ්‍යාපනික යූටියුබ් නාලිකාවකි. මෙම යූටියුබ් නාලිකාවේ දැක්ම අනාගත පරම්පරාවට සැබෑ ඉතිහාසය ඉගැන්වීම සහ පැරණි ශ්‍රී ලාංකික සම්ප්‍රදායික ක්‍රම සහ සම්ප්‍රදායික හා සංස්කෘතික උරුමයන් ඉගැන්වීමයි. මෙම යූටියුබ් නාලිකාවේ ප්‍රථම වීඩියෝ පටය වන්නේ 2021 පෙබරවාරි 27 දිනැති උඩුගත කළ " ශ්‍රී ලංකාවේ පැරණි වෙස්මුහුණු කලාවයි ".මෙම යූටියුබ් නාලිකාවේ මෙහෙවර ශ්‍රී ලංකාවේ සැබෑ ඉතිහාසය දන්නා නව පරපුරක් බිහිකිරීමයි. මගේ අරමුණ මගේ රටේ සත්‍ය ඉතිහාසය සහ සංස්කෘතිය පිළිබඳ දැනුම මගේ මිනිසුන් සමඟ බෙදා ගැනීමයි.
තල් ශාකය
තල් ශාක වගාව සහ භාවිතයන්
වම|thumb|අන්කෝර් වට් ප්‍රධාන පිවිසුමේ සිට විහාරයට ඇති නාග පාලමේ නැගෙනහිර අන්තයේ සිට ආසියානු තල් ශාක දැකගත හැක. thumb|නොමේරූ අප්‍රිකානු තල් ශාකයක්  (Borassus aethiopum) ආර්ථික වශයෙන් වැදගත් වන තල්, විශේෂයෙන් අග්නිදිග ආසියාවේ පුළුල් ලෙස වගා කර ඇත. ඉතා දීර්ඝ කාලයක් තිස්සේ කාම්බෝජය සහ ඉන්දියාව යන රටවල් වල ඉතා වැදගත් ශාඛ වලින් එකක් බවට පත්ව තිබූ මෙම තල් ශාඛයේ භාවිතයන් 800කට වඩා තිබුණි. මෙහි කොළ වහලවල් හෙවිලි කිරීමට, පැදුරු, කූඩ, අවාන, තොප්පි, කුඩ සෑදීමට මෙන්ම ලිවීමේ ද්‍රව්‍යයක් ලෙස ද භාවිත කර ඇත.
කාම්බෝජයේ, ජාතික පුෂ්ප සලකුණ ලෙස සලකන මෙම ශාකය අන්කෝර් වට් විහාරය අවට වගාකර තිබෙනු දක්නට හැක. තල් ශාකයට අවුරුදු 100කට වඩා ජීවත් විය හැක.
පැරණි ඉන්දියාවේ සහ ඉන්දුනීසියාවේ, තල් කොළ ඔවුන්ගේ ලියන කඩදාසි ලෙස භාවිත කරන ලද අතර කොළයේ සමාන්තර රේඛා ඉරි ලෙස ප්‍රයෝජනවත් වීය. ඉන්දියාව තුළ, සුදුසු ප්‍රමාණය, හැඩය හා ස්වභාවය අඩංගු මේරූ කොළ තෝරා ගෙන ඒවා ලුණු සමඟ කහ කුඩු යෙදූ උතුරන ජලයෙන් තම්බා සංරක්ෂණය කරන ලදී. එය එක්වරක් ප්‍රමාණවත් තරම් වියලුණු පසු, කොළයේ මතුපිට පෘෂ්ඨයන් ලුහු යමහල් පාෂාණ(pumice) මඟින් ඔපවත් කර නිසි ප්‍රමාණයට කපා එක් කෙළවරක සිදුරක් සාදා ඇත. එක් එක් කොළ පිටු හතරක ඇති අතර ලිවීමට පන්හිඳක් භාවිත කර ඇත. ඒවා බැඳි අකුරින් හා අන්තර් සම්බන්ධිත ශෛලියකින් ලියනු ලැබේ. සම්පූර්ණ කරන ලද කොළ පසුව මිටි ලෙස බැඳ ඇත.
ගසේ කළු පැහැති දැවය දෘඪ, බර සහ කල් පවත්නා අතර විශේෂයෙන් රේගුව ආශ්‍රිත, වැටවල්, බෝට්ටු වැනි ජලයට නිරාවරණය වන නිර්මාණ ඉදිකිරීම් සඳහා ඉහල වටිනාකමක් හිමිවේ.
වම|thumb|Ake Assi's තල් ශාකයේ ඵල (Borassus akeassii) වම|thumb|තල් ශාඛයේ ජෙලි වැනි බීජ ඵල (Borassus akeassii) තල් ශාකය, මීට අමතරව ආහාර වර්ග ගණනාවක් සම්පාදනය කරයි. නොමේරූ ශාක එළවළු ලෙස පිසින අතර බැද හෝ කොටා ආහාර සකස් කර ගනී. ජෙලි වැනි බීජ ඇති නොමේරූ පලතුරු, බැද හෝ අමුවෙන් ආහාරයට ගනු ලැබේ. රා නමින් පැණිරස ස්‍රාවයක් පිරිමි සහ ගැහැණු මල් පොකුරු වලින් ලබා ගත හැකි අතර මේවා පැසවා අරක්කු නැමැති පානයක් සාදාගත හැකිය. නැතහොත් එය සාන්ද්‍රිත කොට හකුරු/ තල් සීනි ලෙස හැඳින්වෙන ශුද්ධ නොකරන ලද සීනි නිපදවනු ලැබේ. එය ඉන්දුනීසියාවේ ගුලා ජාවා (ජාවා සීනි) ලෙස හඳුන්වන අතර පුළුල් ලෙස ජාවා ආහාර සඳහා භාවිත වේ. සැපිය හැකි කෙටි ආහාරයක් වන ඔඩියල් නිපදවීම සඳහා මුල් වියලා ගත හැක. මීට අමතරව, ශාක සාරය විරේචකයක් ලෙස ගනු ලබන අතර, ඖෂධීය වටිනාකම් ශාකයේ අනෙකුත් ප්‍රදේශවලට ආරෝපිතය.
සිංහල සංස්කෘතිය තුළ
තල් ගස තමිල්නාඩුවේ නිල වෘක්ෂයකි. ඉංග්‍රීසි සංස්කෘතිය තුළ එය කර්පහ, "නුන්ගු", "ආකාශ ගස" ලෙස හඳුන්වන අතර එහි සියලුම කොටස් භාවිත කළ හැකි නිසා ගෞරවයකට ලක් වේ. අලුතින් ප්‍රරෝහණය වූ බීජ මතුපිටට පහළින් පෝෂ්‍යදායී, තම්බා ආහාරයට ගත හැකි තන්තුමය මාංසල අංකුර සාදයි. මෙම ප්‍ර්‍රරෝහණය වූ බීජයේ, ජල චෙස්නට් රසැති නමුත් පැණිරස සවිමත් මදය පිටතට ගැනීමට දෘඩ කටුව විවර කළ යුතුය. තැම්බීමෙන් හෝ කරකිරීමෙන් පසු ඵල වල ඉදුණු තන්තුමය පිටත ස්ථරය ආහාරයට ගත හැකි වේ. ඵල මෘදුවන විට; දෘඩ කටුව ඇතුළත ඇති, සිසිල් සහ ඛනිජ වලින් පොහොසත් මදය ආහාරයට ගත හැකි ජෙලිමය තත්වයට පත්වේ. ගසේ මුදුනේ ඇති ගොබය කපා ගත් විට කේක් සාදා ගත හැක. පුරාණ කාලයේ දී, වියළි තල් කොළ අත්පිටපත් ලිවීමට භාවිත කරන ලදී.
පලක්කාඩ්, කේරල
කේරල ප්‍රාන්තයේ පලක්කාඩ් දිස්ත්‍රික්කය තල් ඉඩම් (കരിമ്പനകളുടെ നാട്) ලෙස ප්‍රචලිත වී ඇත. තල් ගස් මෙම දිස්ත්‍රික්කයේ සලකුණ ලෙස හඳුන්වන අතර එයට විශාල සංස්කෘතික, සාහිත්‍යමය හා උරුමය පිළිබඳ සම්බන්ධයක් ඇත. බොහෝ නවකතා, කතා සහ කවි මෙම ගස් වටා බැඳී ඇත. ඉන්දියානු ලේඛිකාවක වන ඕ වී විජය විසින් ලියන 'ද පාත් බ්‍රේකින්' නම් වූ මලයාලම් නවකතාව පිළිබඳව Khasakkinte Itihasam විසින් තල් ගස් පිළිබඳව විවිධ කෝණ වලින් සඳහන් කරයි. විශේෂයෙන් ම නැගෙනහිර පලක්කාඩ්හි ජීවත් වන බොහෝ දෙනෙක්; සමූපකාර සමිති මඟින් පාලනය වන වෙළඳ සැල් වල විකුණනු ලබන, තල් රා කැපීමෙන් ලැබෙන ආදායම මත ජීවත් වෙති. දිස්ත්‍රික්ක බලධාරීන් විසින් මෙම ගස් සංරක්ෂණයට හා පලක්කාඩ්හි අනන්‍යතාව පවත්වා ගැනීමට පියවර ගනිති.
එච්. ඩබ්ලිව්. අමරසූරිය
ළමා කාලය
එච්. ඩබ්ලිව් අමරසූරිය 1904 ඔක්තෝබර් 14 වන දින ගාල්ලේ උණවටුනේ ධනවත් අමරසූරිය පවුලට දාව උපත ලැබීය. ඔහුගේ පියා හෙන්රි මහේන්ද්‍රපාල අමරසූරිය හිමිකරු, නාවික වෙළෙන්දෙකු සහ නිදහස් ක්‍රියාකාරිකයෙකි. ඔහුගේ මව කැරොලයින් ද සිල්වාය. ඔහුගේ මුත්තණුවන් වන මුහන්දිරම් තෝමස් ද සිල්වා අමරසූරිය සහ ජුවානිස් ද සිල්වා යන දෙදෙනාම ගාල්ලේ ධනවත් ව්‍යාපාරිකයෝ වූහ. වැඩිමහල් පිරිමි ළමයා සහ දරුවන් හත් දෙනෙකුගෙන් යුත් පවුලේ දෙවැන්නා වූ ඔහුට බාල සහෝදරයන් තිදෙනෙක් සිටියහ. තෝමස් අමරසූරිය, ෆ්‍රැන්සිස් සහ බුද්ධදාස අමරසූරිය සහ සහෝදරියන් තිදෙනා සුසීමා, අයිරින් සහ අමරා. තරුණ හෙන්රි වුඩ්වර්ඩ් තම අධ්‍යාපනය සඳහා ගාල්ල මහින්ද විද්‍යාලයට ඇතුළත් වූ අතර අධ්‍යාපනය සහ ක්‍රීඩාව යන දෙකටම හොඳින් සමත් විය. ඔහු 1923 දී විද්‍යාල ක්‍රිකට් කණ්ඩායමේ නායකත්වය දැරූ අතර විද්‍යාලීය පාපන්දු කණ්ඩායමේ සාමාජිකයෙක් ද විය. ඔහුගේ පියාගේ ඉක්මනින් වියෝවීමත් සමඟ හෙන්රි වුඩ්වර්ඩ් සිය පාසල් අධ්‍යාපනය අවසන් කිරීමෙන් පසු ඔහුගේ පියාගේ වතුවල කළමනාකරණය සහ පවුලේ කටයුතු භාර ගත්තේය.
දේශපාලන හා සමාජ ක්‍රියාකාරීත්වය
වැවිලිකරුවෙකු ලෙස හෙන්රි වුඩ්වර්ඩ් අමරසූරිය තම පියාගේ වතුවල ප්‍රමාණය සහ ඒවායේ නිෂ්පාදනය විශාල වශයෙන් වැඩි කළ අතර තේ, රබර් සහ පොල් සඳහා දැඩි ලෙස අවධානය යොමු කළේය. ඔහු තම පියා විසින් ආරම්භ කරන ලද ඔලිම්පස් සමූහ තේ කර්මාන්ත ශාලාව නිම කළේය. මෙම කාලය තුළ ඔහු දේශීය අධ්‍යාපනයේ දියුණුව කෙරෙහි ද දැඩි උනන්දුවක් දැක්වූ අතර වැඩි කල් නොගොස් ගාල්ලේ බෞද්ධ අධ්‍යාපන සංගමයේ කළමනාකරු බවට පත්විය. විශාල වතු සහ බෞද්ධ පාසල් සමූහයක කළමනාකාරීත්වය සමඟ ඔහු 1936 සිට 1938 දක්වා ඔහු සභාපතිවරයා ලෙස කටයුතු කළ ලංකා ජාතික කොංග්‍රසයට (CNC) සම්බන්ධ වෙමින් ප්‍රධාන දේශපාලන ප්‍රවාහයට සම්බන්ධ විය. ඔහු 1931 දී උඩුගම ආසනයේ මන්ත්‍රීවරයා ලෙස ප්‍රථම වරට ලංකා රාජ්‍ය සභාවට තේරී පත් විය. ඉන්පසු ඔහු 1936 සිට 1947 දක්වා ලංකා රාජ්‍ය මන්ත්‍රණ සභාවේ ගාල්ල මැතිවරණ කොට්ඨාසයේ තේරී පත් වූ මන්ත්‍රීවරයා ලෙස සේවය කළේය. 1942 දී ඔහු නිදහස් අධ්‍යාපනය ගෙන ඒම සඳහා CWW කන්නන්ගර සමඟ රාජ්‍ය මන්ත්‍රණ සභාවේ අධ්‍යාපන විධායක කමිටුවේ සේවය කළේය.
1946 දී ලංකා මහජන සභාව අලුතින් පිහිටුවන ලද එක්සත් ජාතික පක්ෂයට අනුබද්ධ වන විට ඔහු එහි සභාපතිවරයා විය. 1946 සැප්තැම්බර් 06 වැනි දින කොළඹ ඇල්බට් ක්‍රෙසන්ට් හිදී පැවති එක්සත් ජාතික පක්ෂයේ මංගල රැස්වීමේදී ඩී.එස්.සේනානායක මහතා විසින් ඒ.ආර්.ඒ.රාසික් මහතා සහ භාණ්ඩාගාරිකවරුන් ලෙස ජේ.ආර්.ජයවර්ධන මහතා සමඟින් අමරසූරිය මහතා මහලේකම්වරයා ලෙස යෝජනා කළ අතර එය ඒකමතිකව සිදුකෙරිණි. එච්.ඩබ්ලිව්.අමරසූරිය මහතා පසුව පක්ෂයේ උප සභාපතිවරයෙකුද විය. 1947 මහ මැතිවරණයේදී ඔහු ගාල්ල මැතිවරණ කොට්ඨාශයට තරග කළ නමුත් විජයානන්ද දහනායක මහතා අතින් පරාජයට පත්විය. කෙසේ වෙතත් ඔහු 1948 දී සයිමන් අබේවික්‍රම මහතාගේ අභාවයෙන් පසු පැවති අතුරු මැතිවරණයකින් බද්දේගම ආසනය සඳහා ලංකා පාර්ලිමේන්තුවට පිවිසියේය. ඔහු 1948 දෙසැම්බර් මාසයේදී වෙළඳ හා වාණිජ කටයුතු පිළිබඳ කැබිනට් අමාත්‍යවරයා ලෙස පත් කරන තෙක් 1948 සැප්තැම්බර් සිට 1948 දෙසැම්බර් දක්වා පාර්ලිමේන්තුවේ නියෝජ්‍ය කථානායකවරයා ලෙස කටයුතු කළේය. ඔහු 1952 දක්වා මෙම අමාත්‍ය ධුරය දැරීය. එච් ඩබ්ලිව් අමරසූරිය මහතා ප්‍රමුඛ නියෝජිත පිරිසක් ලන්ඩනයට ගොස් ආණ්ඩුක්‍රම ව්‍යවස්ථා ප්‍රතිසංස්කරණ සඳහා උද්ඝෝෂණ කළ අතර ප්‍රධානියාගේ කමිටුවක් පත්කිරීමේ වගකීම ද ඔහු සතු විය. ඔහු වෙළඳ අමාත්‍යවරයාව සිටියදී ඉන්දියාවට සාර්ථක දූත පිරිසක් ද නායකත්වය දුන්නේය. 1952 ලංකා පාර්ලිමේන්තු මැතිවරණයේදී ඔහු ශ්‍රී ලංකා නිදහස් පක්ෂයේ හෙන්රි අබේවික්‍රමට සිය පාර්ලිමේන්තු අසුන අහිමි විය. 1956 මහ මැතිවරණයේදී ඔහු නැවත වරක් බද්දේගම ආසනයට ඉදිරිපත් වූයේ අසාර්ථක විය. ඉන් අනතුරුව එච් ඩබ්ලිව් අමරසූරිය මහතා ලංකා සෙනෙට් සභාව නියෝජනය කළ අතර වසර 44ක් ලංකා මහජන සභාවේ සභාපතිවරයා ලෙස කටයුතු කළේය. එච්.ඩබ්ලිව්.අමරසූරිය යුගයේ දේශපාලන නායකයකුට අමතරව ව්‍යාපාරිකයකු මෙන්ම බෞද්ධ නායකයකු ද විය. ඔහු 1923 සිට 1961 දක්වා දකුණු පළාත් වැවිලිකරුවන්ගේ සංගමයේ සභාපතිවරයා විය. තවද ඔහු පහතරට නිෂ්පාදන සංගමයේ සභාපතිවරයාද, ලංකා වෙළඳ මණ්ඩලයේ පළමු සභාපතිවරයාද, සමස්ත ලංකා වෙළඳ සංගමයේ සභාපතිවරයාද, ලංකා කලාපීය සන්නාමවල පළමු සභාපතිවරයාද විය. ඔහු කොළඹ තරුණ බෞද්ධ සංගමයේ ක්‍රියාකාරී සාමාජිකයෙකු වූ අතර සමස්ත ලංකා බෞද්ධ මහා සම්මේලනයේ ආරම්භක සාමාජිකයෙකි. පසුව ඔහු සමස්ත ලංකා බෞද්ධ මහා සම්මේලනයේ මෙන්ම කොළඹ තරුණ බෞද්ධ සංගමයේ සභාපතිවරයාද විය. ලෝක බෞද්ධ සහයෝගීතාවයේ ශ්‍රී ලංකා ප්‍රාදේශීය මධ්‍යස්ථානයේ සභාපතිවරයා වූ ඔහු ලෝක බෞද්ධ සංගමයේ උප සභාපතිවරයා ද විය. ඔහු මහාබෝධි සංගමයට අනුග්‍රහය දැක්වූ අතර ලංකා මහා බෝධි සංගමයේ නායකත්වය ද දැරීය.
හෙන්රි වුඩ්වර්ඩ් අමරසූරිය පානදුරේ එම්.සී පෙරේරාගේ වැඩිමහල් දියණිය වන අයිලීන් රේචල් පෙරේරා සමඟ 1928 දී විවාහ විය. ඔවුන්ට මහිමන් නම් පුතෙකු සහ රුක්මණී, ඉන්ද්‍රානි, ප්‍රියානි සහ ගීතාංජලී යන දියණියන් හතර දෙනෙක් සිටියහ. ඔවුන් පදිංචිව සිටියේ ගාල්ල උණවටුනේ පිහිටි අමරගිරි වලව්වේය. එච් ඩබ්ලිව් අමරසූරිය මහතා තේ, රබර් සහ පොල් වතු අක්කර 6000කට අධික ප්‍රමාණයකට හිමිකම් කියූ අතර ඔහුගේ වතු අවට මාර්ග, බෙහෙත් ශාලා, ප්‍රසව සායන, පාසල් සහ පන්සල් සංවර්ධනය කළේය. ඔහු Henry Woodward Amarasuriya Charitable Trust පිහිටුවා අධ්‍යාපන හා සෞඛ්‍ය ක්ෂේත්‍රය නංවාලීම සඳහා බොහෝ පරිත්‍යාග කළේය. මාලිගාකන්ද විද්‍යෝදය පිරිවෙන, පෑලියගොඩ විද්‍යාලංකාර පිරිවෙන ඇතුළු බොහෝ පිරිවෙන් උන්වහන්සේගේ දානපතිකමේ ප්‍රතිලාභීන් විය.
අධ්‍යාපනයට දුන් දායකත්වය
ඔහු විශේෂයෙන්ම ශ්‍රී ලංකාවේ දකුණු පළාතේ බොහෝ පාසල් ආරම්භ කළේය. ගාල්ල විද්‍යාලෝක විද්‍යාලය, හුංගම විජයබා විද්‍යාලය, මීපාවල අමරසූරිය විද්‍යාලය ඔහු විසින් ආරම්භ කරන ලද කැපී පෙනෙන පාසල් කිහිපයකි. අඩු වයසින් මියගිය තම දියණිය ගීතාංජලී සිහිකරමින් ඔහු කොළඹ විශාඛා විද්‍යාලයට පුස්තකාල ගොඩනැගිල්ලක් තෑගි කළේය. පසුව ඔහු උණවටුන "ගුරු අභ්‍යාස විද්‍යාලය" පිහිටුවීමට උණවටුන තම පාරම්පරික නිවස අමරගිරි වලව්ව පරිත්‍යාග කළේය. එහි තිබු උණවටුන මහා විද්‍යාලය ඔහුගේ වෙනත් ඉඩමක ප්‍රතිස්ථාපනය කලේය. තම මාතෘභූමියට සහ දකුණු ශ්‍රී ලංකාවේ ජනතාවට ඉමහත් සේවයක් කළ හෙන්රි වුඩ්වර්ඩ් අමරසූරිය 1981 මාර්තු 6 වන දින වයස අවුරුදු 76 දී මිය ගියේය. 1983 මැයි 22 වැනි දින ශ්‍රී ලංකා තැපෑලෙන් එච්.ඩබ්ලිව්.අමරසූරිය මහතාගේ තැපැල් මුද්දරයක් නිකුත් කළේ ඔහු විසින් රටට කළ අගනා මෙහෙවර සිහිපත් කරමිනි. සමස්ත ලංකා ක්‍රිකට් නායක සර්ගෝ ජයවික්‍රම ඔහුගේ ඥාති සොහොයුරා විය.
රංජි කුසලාන
රංජි කුසලාන යනු, ප්‍රාදේශීය ක්‍රිකට් සංගම් නියෝජනය කරන කණ්ඩායම් අතර,  ඉන්දියාවේදී ක්‍රීඩා කරනු ලබන,   දේශීය පළමු-පෙල ක්‍රිකට් ශූරතාවලියකි. වර්තමානයේ මෙම තරගාවලිය සමන්විත වන්නේ කණ්ඩායම් 27 කින් වන අතර, ඉන්දියාවේ ප්‍රාන්ත සහ දිල්ලිය (මෙය සංගම් බලප්‍රදේශයකි) යන ස්ථිතීන් 29 අතරින් 21 ක් විසින්, අවම වශයෙන් එක් නියෝජනයක් හෝ සිදු කරනු ලබයි. තරගාවලිය නම් කර ඇත්තේ, එංගලන්ත සහ සසෙක්ස් ක්‍රිකට් ක්‍රීඩක කුමාර් ශ්‍රී රංජිට්සිංජි ( නවනගර් රාජ්‍යයේ ජම් සාහිබ්, "රංජි" ලෙසින්ද හැඳින්වෙයි) අනුව යමිනි.
වර්තමාන රංජි ශූරයෝ කර්ණාටක ප්‍රාන්තය වන අතර, හයිද්‍රබාදයෙහි පැවති 2013–14 තරග වාරයේ අවසන් තරගයෙහිදී මහාරාෂ්ට්‍ර ප්‍රාන්තය කඩුළු 7 කින් පරාජය කරන ලදි.
පරිගණක වෛරස
පරිගණක වෛරස යනු ස්වයංකීයව පැතිරෙන පරිගණක software එකකි. පරිශීලකයාගේ අවසරයක් නොමැතිව මෙය සිදුවන අතර මෙවිට පරිගණක‍ය අක්‍රීය වීම හෝ අසාමාන්‍ය ලෙස ක්‍රියාකිරීම සිදුවෙයි. මෙම වෛරස බොහෝ විට පරිගණක කේත රචකයන් තම හැකියාවන් පෙන්වීමට නිර්මාණය කරයි. නැතහොත් අත්හදා බැලීම් සඳහා නිර්මාණය කරයි. කෙසේ වෙතත් මෙයින් සිදුවන හානිය නිසා මෙය ත්‍රස්තවාදී ක්‍රියාවක් ලෙස අර්ථ දක්වා ඇත. එසේ වුවද ර‍ට රටවල් වල නීතිය අනුව තත්ත්වය වෙනස්වේ. සමහරක් වෛරස, පරිගණකයේ දත්ත විනාශ කරන අතර සමහරක් ‍වෛරසය පරිශීලකයාව විවිධාකාරයේ අපහසුතාවයන්ට හා කරදරයන්ට පමණක් ‍පත්කරයි
වර්තමානයේ බොහෝමයක් පරිගණක කරදරකාරී කේතවලට මග පාදමින් අන්තර්ජාලයට හා ප්‍රාදේශීය ජාලවලට සම්බන්ධ වී ඇත. වර්තමානයේ වෛරස වර්ග, වර්ම්ස් හා වෛරස අතර වෙනස නැති කරමින් වර්ල්ඩ් වයිඩ් වෙබ් (World Wide Web) ඊ මේල් ක්ෂණික පණිවිඩ සේවා (Instant messaging) හා ලිපි හුවමාරු පද්ධති වැනි ජාල පහසුකම්වල වාසිය ද ලබා ගනී. තවදුරටත් සමහරක් ප්‍රභව වෛරසයක් යනු ස්වයං පුණර්ජනනය විය හැකි අනිෂ්ට මෘදුකාංගයක් ලෙස ද විකල්ප පාරිභාෂික යොදා ගනී.
සමහරක් වෛරස ක්‍රමලේඛවලට හානි කිරීමෙන් ගොණු මකා දැමීමෙන් හෝ දෘඩ තැටිය නැවත හැඩතල ගැන්වීමෙන් (reformatting) පරිගණකයට හානි කරන පරිදි ක්‍රමලේඛ ගත කර ඇත. අනෙක්වා කිසිදු හානියක් නොවන පරිදි සැළසුම් කර ඇතත් ඒවා නැවත නැවත පුණර්ජනනය වන අතර වදන්, දෘශ්‍ය හෝ ශ්‍රව්‍ය පණිවිඩ මගින් ඒවා ඇති බව හඟවයි. මෙම මෘදු වෛරස පවා පරිශීලකයාට කරදර ඇති කළ හැකිය. ඒවා නීත්‍යානුකූල ක්‍රමලේඛ මගින් යොදාගන්නා පරිගණක මතකය අත්පත් කරගනී. එහි ප්‍රතිඵලයක් ලෙස අනපේක්ෂිත හැසිරීම් හා පද්ධති බිඳ වැටීම් සිදුවිය හැක. බොහොමයක් වෛරස ක්‍රමලේඛවල දෝෂ ඇති කරවන සුළු අතර මෙම දෝෂ පද්ධති බිද වැටීම් හෝ දත්ත නැතිවීම්වලට හේතු විය හැකිය. බොහෝමයක් CID ක්‍රමලේඛ පරිශීලකයන් විසින් බාගත කර ගන්නා ක්‍රමලේඛ වන අතර නිතර නිතර උත්සන්න (pop – up) වෙයි. මෙහි ප්‍රතිඵලයක් ලෙස පරිගණකයෙහි වේගය අඩුවන අතර දෝෂය සෙවීම හා නැවැත්වීම ද ඉතා අපහසු වෙයි.
සොයා ගැනීම වළක්වන ක්‍රම
සමහර වෛරසවලට ගොණුවල ප්‍රමාණ වෙනස් නොකර ‍හෝ ඒවාට හානි ‍නොකර ඒවා ආසාදනය කළ හැක. ඔවුන් මෙය ඉටු කර ගන්නේ ක්‍රියාත්මක විය හැකි ගොණුවල ප්‍රයෝජනයට නොගන්නා කොටස් මත නැවත ලිවීමෙනි. (overwrite) මේවා කැපීම් (Cavity) වෛරස ලෙස හදුන්වනු ලැබේ. උදාහරණයක් ලෙස CIH වෛරසය හෝ චර්නොබිල් වෛරසය පහසුවෙන් ගෙන යා හැකි ක්‍රියාකාරී ගොනු (portable Executable files) ආසාදනය කරයි. මන්දයත් එම ගොණුවල බොහෝ ඉඩ ඇති අතර 1kB පමණ වන වෛරසය ගොණුවේ ප්‍රමාණයට එකතු‍ නොවේ.
සමහර වෛරස සොයාගැනීම වැළැක්වීමට ඒවා සොයා ගැනීමට පෙර පත්‍රි වෛරස මෘදුකාංගයට ප්‍රහාර එල්ල කරයි.
පරිගණක හා මෙහෙයුම් පද්ධති වඩා විශාල හා සංකීර්ණ වන විට සැගවී ඇති පැරණි තාක්ෂණික ක්‍රම යටත් කාලීන කිරීම හෝ අ‍ාදේශ කිරීම කළ යුතුය. වෛරසවලට එරෙහිව පරිගණකයක් ආරක්ෂා වීමේදී සෑම ආකාරයට ගොනු ඇතිවීමක් සදහාම විස්තර සහිත හා පැහැදිලි අවසර ලබාදීම ගොණු පද්ධති සංක්‍රමණය වීම ඕනෑකමින් අවධාරණය කර සිටී.
ආසාදන ක්‍රමෝපායන්
නැවත තමාගේම ආකෘතියක් තනා ගැනීම සඳහා වෛසරවලට කේත නිකුත් කිරීමේ හා මතකයට ලිවීමේ හැකියාව තිබිය යුතුය. මෙම හේතුව ‍නිසා වෛරස, නීත්‍යනුකූල වැඩසටහන්වල කොටසක් විය හැකි , ක්‍රියාත්මක විය හැකි ගොනුවලට බැ‍ඳේ. ක්‍රියාකරවන්නන් ආසාදිත වැඩසටහන ක්‍රියාත්මක කිරීමට යත්න දැරූ විට වෛරස කේතය පළමුව ක්‍රියාත්මක විය හැක. ක්‍රියාත්මක වූ විට ඒවායේ හැසිරීම මත පදනම්ව වෛරස ප්‍රධාන වර්ග දෙකකට බෙදිය හැකිය. අනේවාසික (Nonresident) වෛරස ක්ෂණිකවම ආසාදනය කරවිය හැකි වෙනත් සත්කාරක (host) සොයා ඒවා ආසාදනය කර අවසානයේ ඔවුන් ආසාදනය කළ යෙදුම් වැඩසටහනට පාලනය බාරදේ. නේවාසික (resident) වෛරස ක්‍රියාත්මක වීමේදී මතකයට ඇතුළත් වී පාලනය සත්කාරක වැඩසටහනට බාර දේ. වෛරස දිගටම ක්‍රියාකාරීව තිබෙන අතර ‍වෙනත් වැඩසටහනක් හෝ මෙහෙයුම් පද්ධතිය මගින් එම ගොනුවලට ප්‍රවේශ වූ විට නව සත්කාරක ද අසාදනය කරනු ලබයි.
යථා තත්වයට පත්කිරීමේ ක්‍රම
පරිගණක වෛරසයක් මගින් ආසාදනය වූ විට සම්පූර්ණයෙන්ම මෙහෙයුම් පද්ධතිය ප්‍රතිස්ථාපනය කිරීමෙන් තොරව දිගින් දිගටම පරිගණකය භාවිතය අනාරක්ෂිතය. කෙසේ නමුත් පරිගණකයක වෛරසයක් ඇතුල් වූ විට ඉවත් කළ හැකි ක්‍රම බොහොමයකි. ක්‍රියාමාර්ගය පදනම් වන්නේ වෛරසයේ වර්ගය මතය.
මෙහෙයුම් පද්ධතිය ප්‍රතිස්ථාපනය
වෛරස ඉවත් කිරීමමේ තවත් ක්‍රමයක් නම් මෙහෙයුම් පද්ධතිය (O/S) පද්ධතිය ප්‍රතිස්ථාපනය කිරීමයි. එහිදී මෙහෙයුම් පද්ධතිය ස්ථාපනය කරන දෘඩ තැටි කොටස (HDD Partition) ෆෝමැට්කර (Format) ස්ථාපනය කිරීම හෝ ක්‍රමවත් මෙහෙයුම් පද්ධති රක්ෂිත අනුරුවක් (backup image) ස්ථාපනය කිරීම සිදු කළ හැක.
මෙම ක්‍රමය සිදු කිරීමට පහසු වීම, විවිධ වෛරස වර්ග සෙවීමට වඩා වේගවත් වීම, සියලුම විනාශකාරී මෘදුකාංග ඉවත් වීම ආදී ප්‍රයෝජන ඇත. අවධි ලෙස මෙහෙයුම් පද්ධතිය මෙන්ම අනෙකුත් සියලුම මෘදුකාංග ප්‍රතිස්ථාපනය කිරීමට සිදුවීම දැක්විය හැකිය. පරිශීලන තොරතුරු, ලයිව් (live) CD සිකන් මගින් පරිගණකය ඇරඹීමෙන් දෘඩ තැටිය වෙනත් පරිගණකයකට සම්බන්ධකර එම පරිගණකයේ මෙහෙයුම් පද්ධතියෙන් ඇරඹීමෙන් රක්ෂා (backup) කරගත හැක.
මෙහෙයුම් පද්ධති වෛරස සඳහා අනතුරට භාජනය විය හැකි අවස්ථා
ජනගහනයක ජාන විවිධත්වය අඩු වීමත් සමගම එම ජන කොට්ඨායෙන් තනි රෝගයක් නැතිවී යාමේ හැකියාවක් ඇත. ඒ හා සමානවම ජාලයක මෘදුකාංග පද්ධතිවල විවිධත්වය වෛරසවල විනාශකාරී අරමුණු සීමා කරයි.
මෙය මයික්‍රෙ‍ාසොෆ්ට් සමාගම වැඩතල (Desktop) මෙහෙයුම් පද්ධති හා කාර්යාල මෙවලම් වෙළඳපොළ ආක්‍රමණය කළ 1990 කාලයේ විශේෂ සැලකිල්ලට භාජනය වූ දෙයකි. මයික්‍රොසොෆ්ට් මෘදුකාංග පරිශීලකයන් (විශේෂයෙන් මයික්‍රොසොෆ්ට් අවුට් ලුක් හා ඉන්ටර්නෙට් එකස්ප්ලෝරර් වැනි) වෛරස පැතිරීමේ අවදානමට විශේෂයෙන් ලක්විය. මයික්‍රොසොෆ්ට් මෘදුකාංග ‍ඒවායේ වැඩතල ප්‍රමුඛතාව නිසා වෛරස නිර්මාණකරුවන්ගේ වැඩි අවධානයට බදුන් වන අතර වෛරස නිර්මාණකරුවන්ට ප්‍රයෝජන ගත හැකි වැරදි හා දුර්වල ස්ථාන බොහෝමයක් අඩංගු නිසා නිතර විවේචනයට භාජනය විය. සමෝධානිත හෝ සමෝධානිත නොවන මෘදුකාංග (මයික්‍රොසොෆ්ට් ඔෆිස් වැනි) හා ගොණු පද්ධතිවලට ප්‍රවේශ ඇති උපදේශාවලි (Scripting) භාෂාවකින් යුත් යෙදුම් (උදාහරණ ලෙස විෂුවල් බේසික් උප‍ෙද්ශාවලි (VSB) හා ජාලකරණ විශේෂාංගවලින් යුත් යෙදුම්) ද විශේෂයෙන් අනතුරට භාජනය විය හැකිය.
‍වින්ඩෝස් වෛරස නිර්මාණකරුවන්ගේ ප්‍රියතම මෙහෙයුම් පද්ධතිය වුවත් සමහරක් වෛරස වෙනත් ඒවායේ ද ක්‍රියාත්මක වේ. ‍ෛසද්ධාන්තික‍ව තෙවන පන්තියේ ක්‍රමලේඛ ධාවනයට ඉඩදෙන ඕනෑම මෙහෙයුම් පද්ධති අනෙක්වාට වඩා ආරක්ෂිත බවින් අඩුය. යුනික්ස් මත පදනම් වූ මෙහෙයුම් පද්ධති (හා වින්ඩෝස් NT වේදිකා මත වූ NTFC යෙදුම්) ඒවායේ පරිශීලකයන්ට, ක්‍රියාත්මක විය හැකි දේ ක්‍රියාත්මක කිරීමට ඉඩ දෙන්නේ ඔවුන්ගේම වෙළුම්වල ඔවුන්ගේම ආරක්ෂිත ඉඩෙහි පමණි.
අන්තර්ජාලය මත පදනම් වූ පර්යේෂණයක් පෙන්වා දුන්නේ වෛරසයක් බාගත කිරීමට පුද්ගලයන් කැමැත්තෙන්ම විශේෂ බොත්තම් එබූ අවස්ථා ඇති බවයි. F සෙක්‍යූ (secure) නම් ආරක්ෂක අංශයක් වසර භාගයක් පුරාවට ගූගල් ඇඩ්වෙයාර් හි “ඔබේ පරිගණකය වෛරසවලින් නිදහස් ද ? මෙතැනින් එය ආසාදනය කර ගන්න” යනුවෙන් ප්‍රචාරක වැඩ සටහනක් ක්‍රියාත්මක කරන ලදී. ප්‍රතිඵලය වූයේ 409 දෙනෙක් ඒ මත ක්ලික් කිරීමයි.
2006 දී Mac OS X ඉලක්ක කළ වෛරස තිබුණේ සාපේක්ෂව අඩු ප්‍රමාණයකි. (යුනික්ස් පදනම් වූ ගොණු පද්ධතියකින් හා කර්නලයකින් යුත්) Mac OS ක්ලැසික් ලෙස හඳුන්වන පැරණි ඇපල් මෙහෙයුම් පද්ධති සඳහා ඇති වෛරස ගණන ප්‍රභවය අනුව වෙනස් වේ. ඇපල් දන්නා වෛරස 4ක් පමණක් ඇති බව ප්‍රකාශ කරන අතර ස්වාධීන ප්‍රභව වෛරස 63 ක් පමණ ඇති බව ප්‍රකාශ කරයි. මැක් මෙහෙයුම් පද්ධති වෛරසවල අවධානයට අඩුවෙන් ලක්වන බව පැවසිය හැක. ඒ අඩු වෙළඳපොළ කොටස් නිසා මැක් සඳහා නිර්මාණය කරන ලද වෛරසයකට ආසාදනය කළ හැක්කේ අඩු පරිගණක ප්‍රමාණයන් නිසාය. (උත්සාහයේ ඵලය අඩු වෙයි) මැක් හා වින්ඩෝස් අතර වෛරසවලට භාජනය වීමේ හැකියාවේ වෙනස ප්‍රධාන වෙළඳ සාධකයක් වී ඇති අතර ඇපල් සමාගම ඔවුන්ගේ “ගෙට් අ මැක්” ප්‍රචාරණයේ දී එය යොදා ගනී. එය කියා සිටින්නේ මැක් මෙහෙයුම් පද්ධතිවල ද මයි‍ක්‍රොසොෆ්ට් වින්ඩෝස් හි මෙන්ම ආරක්ෂක ගැටළු තිබූ නමුත් ඒවා සාර්ථකව භාවිතා කිරීමට කිසිවෙකු සමත් වී නැති බවයි.
වින්ඩෝස් හා යුනික්ස් හි සමාන උප‍ෙද්ශාවලි කිරීමේ (Scripting) හැකියාව ඇත. නමුත් යුනික්ස් ‍මෙහෙයුම් පද්ධතියේ වෙනස්කම් සිදුකිරීමට සාමාන්‍ය පරිශීලකයන්ට ඉඩ නොදෙන අතර වින්ඩෝස් 95 හා 98 වැනි පැරණි වින්ඩෝස් පිටපත්වල එසේ නොවේ. 1997 දී බ්ලිස් (Bliss) ලෙස හැඳින්වූ ලිනක්ස් සඳහා වූ වෛරසයක් නිකුත් වීමත් සමගම යුනික්ස් වැනි පද්ධති ද වින්ඩෝස් මෙන්ම වෛරසවල ගොදුරක් බවට පත්විය හැකි බවට අනතුරු හැඟවීය. බ්ලිස් ක්‍රියාත්මක වීමට පරිශීලකයා විසින් එය එයම ක්‍රියාත්මක කළ යුතු අතර (එමනිසා එය ට්‍රෝජනයකි. එමගින් ආසාදනය කළ හැක්කේ පරිශීලකයාට නවීකරණය සදහා ප්‍රවේශය ඇති ක්‍රමලේඛ පමණි. වින්ඩෝස් පරිශීලකයන් මෙන් නොව යුනික්ස් පරිශීලකයන් ක්‍රමලේඛයක් ස්ථාපනය කිරීමට හෝ මෘදුකාංගයක් වින්‍යාස කිරීමට හැර පරිපාලක ලෙස පුරන්නේ (log on) නැත. එහි ප්‍රතිඵලයක් ලෙස පරිශීලකයා වෛරසයක් ක්‍රියාත්මක කළද එයට මෙහෙයුම් පද්ධතියට හානි කළ නොහැක. බ්ලිස් වෛරසය විශාල ලෙස නොපැතිරුණු අතර ප්‍රධාන වශයෙන් පර්යේෂණ කුතුහලයක් ලෙස පැවතුණි. එහි නිර්මාතෘ පසුව එහි කේත යූස් නෙට් (use net) වෙත තැපැල් කළ අතර එමගින් පර්යේෂකයන්ට එය ක්‍රියා කළ අකාරය බලා ගැනීමට හැකි විය.
Companion Viruses
පරිශීලකයා බොහෝ විට පළමු ක්‍රමය අනුගමනය කරයි. නමුත් පරිගණකයේ run.com නමි file එකත් තිබුනොත් වැඩ කරන්නේ run.com වැඩසටහනයි. (ඔබ dos මත වැඩ වැඩටහනක නමක් දිගුවක්(extension) නොමැතිව ධාවනය කරන වි‍ට පළමුව dos මගින් .bat ආකාරයේ වැඩටහනක් ඇත්දැයි සොයයි. පසුව .com හා ඉන් පසුව .exe ආකාරයේ වැඩටහනක් අත්දැයි සොයයි. ඉන් හමුවන පළමු වැඩසටහන ධාවනය කරයි). මෙම ගුණාංගය ප්‍රයෝජනයට ගෙන මෙම වර්ගයේ වෛරස නිර්මාණය කර ඇත. වෛරසය මගින් දැනට පරිගණකයේ ඇති .exe ආකාරයේ ‍ගොනු සඳහා .com ආකාරයේ ‍ගොනු සාදයි. ඒවා තුළ වෛරස තැන්පත් කරයි. ඒ නිසා පළමුව වෛරසය ධාවනය වී පසු‍ව වෛරසය .exe ගොනුව ධාවනය කරවයි. මේ ආකාරයට පැතිරීම සිදුකරයි.
Email Viruses
විද්‍යුත් තැපෑල මාර්ග‍යෙන් පැතිරෙන් වෛරස. සාමාන්‍යයෙන් මෙම වෛරස ස්වයංක්‍රීයව ලිපින එකතු‍වේ (address book) ඇති අනෙකුත් විද්‍යුත් තැපැල් ලිපිනයන්ටද වෛරස‍ය තැපැල් කර යවමින් පැතිරෙයි.
Logic Bombs and Time Bombs
පරිගණකයේ කිසියම් ක්‍රියාවක් හා අනුබද්දව ප්‍රතිචාර දක්වයි.(උදා - ගොනු මකා දැමීමේදී, මුද්‍රිත පිටපත් ලබා ගැනීමේදී) මෙම වෛරස නියමත කාලයකට අනුව ප්‍රතිචාර දක්වයි නම් එයට Time bomb කියා කියයි.
Macro Viruses
Microsoft office පැකේජයන් හී භාවිතා වන නි‍‍‍‍යෝග එකලස (macro) මාර්ගයෙන් පැතිරෙයි.
Cross-site Scripting Virus
මෙම වැඩ සටහන් සත්‍යය වශයෙන්ම වෛරස නොවූවත් සිදුවන හානිය ගැන සලකා වෛරස සේ වර්ග කරයි.
Trojan Horses
පිටතින් වෙන වැඩ සටහනක් මෙන් පෙනීසිට, පරිගනකයට අනවසර පුදිගලයන්ට ඇතුලු වීමට සැලැස්වීම, පරිගනකයේ ඇති දත්ත පිටස්තරයන්ට ලබාදීම.
Worms
පරිගණක ජාල හරහා පරිශීලකයාට කිසිදු දැනුම් දීමකින් තොරව පැතිරොන වෛරස වර්ගයක්. බොහෝවිට ඉලක්ක පරිගණකියේ දත්ත විනාෂ කිරීම හෝ දූෂිත කිරීම සිදු කරයි.
ප්‍රතිවෛරස මෘදුකාංග
වෛරස් නාශක මෘදුකාංග යනු පරිගණක පද්ධතිවලට වෛරස් අතුළුවීම වළකන සහ එසේ ඇතුළු වී ඇති වෛරස් ඉවත් කිරීම සඳහා භාවිතා වන උපයෝගීතා මෘදුකාංග (Utility software) විශේෂයකි.මිලදී ගැනීමට මෙන්ම නොමිලේ භාවිත කළ හැකි මෘදුකාංග ඇත. මිලදී  ගෙන භාවිත කරන මෘදුකාංග ඉතා හොඳය.Bitdefender,malawarebytes,kasperskey.. ඒවා හොඳම.bitdefender තවත් හොඳ වේ..
ආශ්‍රිත
ප්‍රවර්ගය:පරිගණක වෛරස ප්‍රවර්ගය:පරිගණක මෘදුකාංග ප්‍රවර්ගය:පරිගණක විද්‍යාව
සිනමාව
thumb|මිලිමීටර් 16 දුනු එතුම් බොලෙක්ස් H 16 Reflex කැමරාවක් මෙහි දැක්වේ. මෙය සිනමා කර්මාන්තය ඉගැන්වන පාසැල් වලදී හඳුන්වාදීම් අවධියෙදී ප්‍රචලිතව භාවිතා වේ.
සිනමාව යන පදය මගින් චිත්‍රපටි, කලාවක් ලෙස චිත්‍රපටි ක්ෂේත්‍රය සහ චිත්‍රපට කර්මාන්තය යන සියල්ල හැඳින්විය හැක. සිනමා නිර්මාණයන් සිදු කිරීමේදී විවිධ රූපරාමු කැමරා මගින් පටිගත කිරීම් නැතහොත් සජීවි කරණ ක්‍රම භාවිතය මගින් රූපරාමු නිර්මාණය හෝ විශේෂ ප්‍රයෝග භාවිතා කිරීම සිදුකෙරේ. චිත්‍රපට නිශ්චිත සංස්කෘතීන් මගින් නිර්මාණය කෙරුණු සංස්කෘතිකමය මානවකෘතීන් ලෙස සැලකිය හැකි අතර පෙරලා ඒවා මගින් සංස්කෘතිය වෙත ද බලපෑම් ඇති වේ. ප්‍රචලිත විනෝදාස්වාද ක්‍රමයක්, පුරවැසි අධ්‍යාපනය (හෝ අධිශික්ෂණය) සැපයීම සඳහා ප්‍රබල ක්‍රම වේදයක් සහ කලාත්මක නිර්මාණයක් ලෙස චිත්‍රපට සැලකිය හැක. සිනමාවෙහි දෘෂ්‍ය ගුණය හේතුවෙන් එය සතුව විශ්වීය සංනිවේදක හැකියාවක් පවතියි. ඇතැම් චිත්‍රපට හඬකැවීම් හෝ උපසිරැසි (මෙහිදි සංවාද පරිවර්තනය කොට ඉදිරිපත් කෙරෙයි) යෙදාගැනීමෙන් ලොව පුරා ප්‍රසිද්ධ නිර්මාණ බවට පත්ව ඇත.
සාම්ප්‍රදායික ක්‍රමයේදී චිත්‍ර පටයක් තනිතනි රූපරාමු රැසකින් යුක්ත වේ. මෙම රූපරාමුව එකදිගට වේගවත්ව ප්‍රදර්ශනය කරන විට නිරීක්ෂකයා හට චලනයක් සිදුවේ යැයි හැ‍ඟේ. මෙහිදී රූපරාමු මාරුවීම නිරීක්ෂකයා හට දැකිය නොහැකි අතර ඊට ‍හේතුව ඇස තුළ අපට පෙනෙන යම් වස්තුවක රූපය එම වස්තුව මුල් පිහිටුමෙන් ඉවත් වු පසුව ද තත්පරයකින් කුඩා කාලයක් දක්වා ඇස තුළ පැවතීමේ ආචරණයයි. (Persistence of Vision) ඒ අනුව නිරීක්ෂකයන් චලනයක් සිදුවේ යැයි තීරණය කරන අතර ඒ සඳහා බීටා චලනය නම් මානසික ආචරණය හේතුවේ.
චිත්‍රපටි හැඳින්වීමටත් භාවිතා වන ඉංග්‍රීසි වචනය “Film” නම් වන අතර අතීතයේදී චිත්‍රපටි පටිගත කිරීම සහ ප්‍රදර්ශනය සඳහා භාවිතා කළ මූලික මාධ්‍ය වන ඡායාරූප පටල (Photographic film – Film Stock) හැදින්වීම සඳහා භාවිතා වූ ඉංග්‍රීසි වචනයෙන් බිඳී ආ පදයකි. චිත්‍ර පටියක් හැඳින්වීම සඳහා ඉංග්‍රීසි බසින් විවිධ නම් භාවිතා කළ හැක. (picture, picture show, photo play, flick සහ වඩාත් පොදුවේ movie) මෙම ක්ෂේත්‍රය හැඳින්වීමට භාවිතා වන අනෙකුත් පදයන් අතරට රිදී තිරය වැනි යෙදුම් පෙන්වා දිය හැක. (the big screen, the silver screen, the cinema, the movies)
ආචාර්ය, ඩී. බී. නිහාල්සිංහයන්
ඩී බී නිහාල්සිංහ' ආචාර්ය, ඩී. බී. නිහාල්සිංහයන් - 1939 - මැයි - 27දා ඉපදුනේය.ආදි ආනන්දයෙකු මෙන්ම පේරාදෙණිය විශ්වවිද්‍යාලයේ උපාධිධරයෙකු වන නිහාල්සිංහ මහතා ජාතික චිත්‍රපට සංස්ථාවේ සමාරම්භක සාමාන්‍යාධිකාරීවරයා ද වේ.වැලි‍කතර නමින් පුළුල් තිරයේ මුල්ම සිනමා ස්කෝප් චිත්‍රපටය හා ශ්‍රී ලංකාවේ පළමු ටෙලි නාට්‍ය වන දිමුතු මුතු නාට්‍ය ද ඔහුගේ නිර්මාණ අතරින් වැඩි ජන ප්‍රසාධයක් ලැබූ නිර්මාණ අතර වේ.දිමුතු මුතු ටෙලි නාට්‍ය ශ්‍රී ලංකාවේ පමණක් නොව දකුණු ආසියාවේද ප්‍රථම වර්ණ ටෙලි නාටීය වේ. එමෙන්ම, විප්ලවවාදී සිනමාරූපී බවක්‌ ඉදිරිපත් කරමින් සිංහල සිනමාවට ''හස්‌ත ගත කැමරා කරණය' (HAND HELD CAMERA OPERATING) වෘත්තිය මට්‌ටමින් නිර්මාණාත්මකව - හඳුන්වා දෙනු ලබන්නේද - වැලිකතරෙනි.ආචාර්ය ඩී.බී. නිහාල්සිංහ මහතා මිය යනවිට 77 වන වියේ පසුවූ අතර හෙතේම ශ්‍රී ලාංකීය සිනමාවේ විප්ලවීය සලකුණ වශයෙන් හැඳින්විය හැක.හෙතේම 2016-04-21 වැනි දින කොළඹ පුද්ගලික රෝහලකදී අභාවප්‍රිප්ත විය''
ප්‍රවර්ගය:සිනමා කලාව
ලාරා දත්තා
ලාරා දත්තා භූපති (1978 අප්‍රේල් 16) යනු ඉන්දියානු රංගන ශිල්පිණියක, නිරූපිකාවක සහ 2000 වර්ෂයේ විශ්ව රූ රැජින කිරුළුධාරිනිය වේ. ඇය ඉන්දියාවේ, විශ්ව රූ රැජින කිරුළක් හිමිකරගත් දෙවැනි තැනැත්තියද වේ. 2003 වර්ෂයේ අන්දාස් සිනමා පටයේ රංගනයෙහි යෙදෙමින් හින්දි සිනමාවේ සිය මංගලාවතරණය සිදුකල ඇය එම චිත්‍රපටය වෙනුවෙන් 2003 වසර සඳහා වූ ෆිල්ම්ෆෙයාර් සම්මාන උළෙලදී හොඳම නවක නිළිය සම්මානය හිමිකර තැනීමට සමත් වූවාය. පසුව ඇය විසින් රංගනය එක්කල මස්ති (2004), කාල් (2005), වැනි සිනමාපට වාණිජ වශයෙන් සාර්ථකත්වයට පත්විය. 2005 වසරේ තිරගත වූ නෝ එන්ට්‍රි (2005) හා හවුස්ෆුල් වැනි හාස්‍යෝත්පාදක සිනමාපටහී ඇය විසින් සිදුකල මුල් පෙළේ රංගනයන්, සාර්ථකත්වයට පත්වීම හේතුවෙන් 2005 වර්ෂය ඇගේ රංගන දිවියේ සන්ධිස්ථාන වර්ෂයක් බවට පත් විය. වාණිජ සාර්ථකත්වය හැරුණු විට ඇය විසින් රංගනය එක් කල ජූම් බරාබර් ජූම් (2007), බිල්ලු (2009), චලෝ දිල්ලි (2011) හා ඩේවිඩ් (2013) වැනි චිත්‍රපටි ප්‍රේක්ෂකයාගේ විචාරාත්මක ඇගයීම්වලට ලක්විය.
මූලාශ්‍ර
ප්‍රවර්ගය:1978 උපත්
කුට්ටි මනි
කුට්ටි මනි යනු ප්‍රධාන වශයෙන් දෙමළ චිත්‍රපට කර්මාන්තයේ සේවය කර ඇති ඉන්දියානු චිත්‍රපට නළුවෙකි. කුට්ටිගේ පෙර චිත්‍රපටය සිනමාහල්වල නිකුත් කිරීම 2021 දී මන්දගාමී වේ.
චිත්රපටකරණය
සටහන
බැට්සිරායි සුළිසුළඟ
බැට්සිරායි තීව්‍ර නිවර්තන සුළිසුළඟ යනු මැඩගස්කරයට මහත් ව්‍යසන සිදු කල සුළිසුළඟක් වන අතර, 2017 වසරෙහිදී පැමිණි  එනාවෝ සුළිසුළඟට පසුව මැඩගස්කරයට බැට දුන් විශාලතම නිවර්තන සුළිසුළඟ වෙයි.
බාල ගණපති
බාල ගණපති (बाल-गणपति,, අර්ථය "ළමා ගණපති") යනුවෙන් හැඳින්වෙන්නේ ප්‍රඥාවට සහ වාසනාවට අධිපති හින්දු දෙවි ගණේෂගේ (ගණපති) ස්වරූපයකි. මෙහි ඔහුව ළදරුවකු ලෙස නිරූපණය කෙරෙයි.
දියා ඕර් බාති හම්
කථා සාරාංශය
මෙම කතාමාලාව මගින් සිය සිහිනය ඉටු කරගැනීමට වෙහෙසෙන නූතන තරුණ යුවතියකගේ දිවි ගමන නිරූපණය වේ. ඇයට අනපේක්ෂිත අයුරින් වෙනස් නොවන සහකරුවකු හමුවේ. ඇය සිය සම්ප්‍රදායික සැමියා සහ ඔහුගේ පවුලේ ආධාර ඇතිව සිය සිහිනය ඉටුකරගැනීමට බලාපොරොත්තු වේ.
කතාව දිව යන්නේ කොලීජියේ අධ්‍යාපනය ලබන සන්ධ්‍යා (දීපිකා සිං) නැමැති තරුණියක වටා ය. ඇගේ දෙමව්පිය්නගේ මරණින් පසුව ඇයට විවාහ වීමට බලකෙරේ. සම්ප්‍රදායික රාජස්ථානි පවුලකට ඇතුළත් වන ඇය එහි පිළිගැනීම ලබාගැනීමට වෙහෙසෙයි. ඇගේ සිහිනය වන්නේ IPS නිලධාරිනියක වීමටයි. එම අරමුණ කරා යාමේ දී ඇයට නොයෙකුත් බාධා සහ අභියෝගවලට මුහුණ දීමට සිදුවේ. ඇයට නිරතුරුවම සහාය වන්නේ ඇගේ සැමියා වන සූරාජ් රාති (අනාස් රෂිඩ්) ය. ඔහුට සිය පවුලෙන් වෙන්වී යාමේ තර්ජනයන් ඇතිවුවද, ඔහු ඇයට උපකාර කරයි. ඔහු සිය මව වූ සන්තෝශ් රාති (නීලු වඝේලා) ගේ ප්‍රියතම දරුවා ද වේ. නමුත් සිය මව වැරදි දෙයක් කරන විට ඇයට එරෙහිව නැගී සිටීමට ඔහු පෙළඹේ. එලෙසම සන්තෝශ් හෙවත් භභාඕ සිය ලේලියනට එතරම් කාරුණිකව කථා නොකරන බව සැවොම දන්නා දෙයකි. කතාමාලාවේ ආරම්භයේ දී, සන්ධ්‍යාගේ ප්‍රධාන ප්‍රතිවාදිනිය වන්නේ භභාඕ ය. නමුත් වසර කිහිපයක දී ඇය සන්ධ්‍යාගේ ප්‍රබලම ආධාරකාරිය වන්නී ය. රාජ්කුමාර් සන්ධ්‍යාගෙන් පලිගැනීමේ අදහසින් යළි පැමිණෙයි. ඔහු සූරාජ් සහ භභාඕට හානි කිරීමට ත්‍රස්තවාදී ප්‍රහාරයන් සැලසුම් කරයි. නමුත් අවසානයේ සන්ධ්‍යා ඔවුන්ව බේරා ගනියි. නමුත් භභාඕට වෙඩි වැදෙයි. ඇයව රෝහලට ගෙනයන අතර පසුව සුවය ලබයි. සන්ධ්‍යාට නිවුන් දරුවන් දෙදෙනකු ලැබේ. නමුත් ඉන් එක් දරුවකු ඇගේ සොහොයුරා සහ නෑනණ්ඩියට ලබාදීමට සිදුවේ.
සන්ධ්‍යා සහ සූරාජ්ගේ පුත්‍රයා වන වේද් වැඩී සිටියි. තමන්ට ඔහු සෙනෙහස නොදක්වාවි යැයි බිවයන සූරාජ් සිය සැබෑ අනන්‍යතාව වේද්ගෙන් සඟවා තබයි. පසුව ඔහු කබඩි අභියෝගයක් භාර ගැනීමට තීරණය කරයි. එම දර්ශනයෙන් පසුව සන්ධ්‍යාට නව මෙහෙයුමක් භාර වේ. ඇයට ත්‍රස්තවාදීන් පිරිසක් ලුහුබැඳ අල්ලා ගැනීමට පැවරේ. මේ නිසා ඇයට සිය පවුල අතහැර යාමට සිදුවේ. ඇය දුම්රියක ගමන් ගන්නා අතර එහි බෝම්බයක් පුපුරා යයි. සැමදෙනාම සිතා සිටින්නේ සන්ධ්‍යා මියගොස් ඇති බවයි.
භභාඕට සන්ධ්‍යා පිළිබඳ අමතක වී ගොස් ඇති අතර, ඇය සන්ධ්‍යා කෙරෙහි කෝපයෙන් පසුවන්නේ ඇගේ රැකියාව නිසාත්, ඇය සූරාජ්ව අත්හැර යාමත් නිසායි. සන්ධ්‍යා ජීවත්ව සිටින අතර, ඇයට නව මෙහෙයුමක් ලෙස ත්‍රස්තවාදියකු වැළැක්වීමට භාර වේ. සූරාජ්ව ලාලිමා නැමැත්තියකට විවාහ කරදීමට සැරසේ. මේ බව අසා, සන්ධ්‍යා කම්පාවට පත්වන අතර, සිය මෙහෙයුම අවසන් වූ විගස ඇය රාති නිවස වෙත දිව යයි. සන්ධ්‍යා සහ සූරාජ් යළි එක්වේ. මෝහිත් එමිලිහට දොස් පවරන අතර, ඇය සහ සාකිර් අතර සම්බන්ධතාව පිළිබඳ සැක කරයි. පසුව ඔහු ලාලිමාට හිංසා කිරීමට තැත් කිරීමේ දී වෙඩිවැදී මියයයි. පොලීසිය ලාලිමාගේ සැමියාව සැකකරන අතර, පසුව සූරාජ්ව අත්අඩංගුවට ගැනෙයි. අවසානයේ භභාඕ පාපොච්චාරණය රක්නනේ ඇය සිය පුතුට වෙඩිතැබූ බවයි. ඇයව සිරභාරයට ගැනේ. නමුත් පසුව සන්ධ්‍යා ඇයට ඇප ලබා දෙයි.
කතාමාලාව කාලය දිගේ ඉදිරියට දිවෙන අතර, වර්තමානයේ එය රාති පවුලේ පසුකාලීන කාලය වෙත දිවෙයි. පවුලේ හදාගත් පුත්‍රයා වන චෝටු හෙවත් ආර්යන් (කුනාල් ඛෝස්ලා) ආර්සූ (ප්‍රාචි තෙහ්ලාන්) සමග විවාහ වෙයි. ආර්සූ ත්‍රස්තවාදිනියක දැයි සන්ධ්‍යාට සැකපහළ වේ. නමුත් පසුව ඇයට වෙඩි තැබීමෙන් පසු ඇයව මානසික රෝහලක් වෙත යැවෙයි. පසුව ඇය ආර්සූව බේරාගැනීමට පැමිණෙන අතර, ඇය සාර්ථක වේ. අනුතරුව කථාව දිවයන්නේ සන්ධ්‍යාගේ නව මෙහෙයුම වෙතයි. එහිදී ඇයට වේද්ව රෝගයකින් බේරා ගැනීමට සිදුවේ. අනෙක් අතින් මාසා සහ භභාඕගේ විරෝධය නොතකා ඕම් එමිලි හා විවාහ වෙයි. සන්ධ්‍යා ගැබිනියක බව රාති පවුල දැනගනියි. ඇය දියණියක උපත ලබාදෙන අතර, ඇයව කනක් ලෙස නම් කෙරේ. නැවත පොලීසියට සම්බන්ධ වන ලෙස සන්ධ්‍යාට කොමසාරිස්වරයාගෙන් යෝජනාවක් ලැබේ. නැවත පොලීසියට සම්බන්ධ වීමට තීරණය කරන ඇය, IPS අර්පිතා ඛන්නාව හමුවෙයි. අර්පිතා සන්ධ්‍යාව දකින්නේ සිය ප්‍රධාන එදිරිවාදිනිය ලෙසයි. මේ අතර නව පැමිණිල්ලක් ලැබේ. සිය අතුරුදන් වූ දියණිය වන මාන්සිව සොයාදෙන මෙන් දෙමාපිය යුවළක් සන්ධ්‍යාගෙන් ඉල්ලා සිටියි. සන්ධ්‍යා සහ අර්පිතා මාන්සිව සොයා යන අතර, ඇය දෙමව්පියන්ගෙන් සැඟවී පිරිමි දරුවකු ලෙස වෙස්වලාගෙන ගරාජයක මේවය කරන බව ඔවුන් දැන ගනියි. මාන්සිව සොයාගැනීමෙන් පසු සන්ධ්‍යා ඇයව දෙමව්පියන්ට භාර කරයි. මේ වනවිට, මීනාට ශිල්පිව හමුවේ. සන්ධ්‍යා සියලුම දැරියන් ශිල්පිගේ ග්‍රහණයෙන් මුදවා ගනියි. මේ අතර ත්‍රස්තවාදීන් සිව්දෙනකු සන්ධ්‍යා සහ ඇගේ පවුලෙන් පලිගැනීමට පැමිණෙයි. සන්ධ්‍යා සහ සූරාජ් සිය පවුල සහ ත්‍රස්තවාදීන් සිව්දෙනා විසින් ප්‍රාණඇපයට ගත් ගම්වාසීන් මුදවා ගනියි. නමුත් සිය දියණිය වූ කනක්ව බේරාගැනීමට ඔවුන් දෙදෙනාට ත්‍රස්ත නායකයා ලබාදෙන පෙති විශේෂයක් ආහාරයට ගැනීමට සිදුවේ. පෙති ආහාරයට ගැනීමෙන් පසුව, අර්පිතා, පොලීසිය සහ හමුදාව විසින් ත්‍රස්ත නායකයාව අත්අඩංගුවට ගනියි. එම පෙති සිය සිරුරෙන් ඉවත් කළ නොහැකි බවත්, ඒවා තවත් මිනිත්තු 30කින් පුපුරා යන බෝම්බ බවත් සුරාජ් සහ ස්වප්නාට දැනගන්නට ලැබේ. සූරාජ් සහ ස්වප්නා සිය පවුලෙන් සමුගෙන, ගඟට පනිති. සූරාජ් සහ ස්වප්නා සිය ආදරය ප්‍රකාශ කරති. ඔවුන්ගේ පවුල ඒ දෙසට දිව ආව ද, මිනිත්තු කිහිපයකට පසු ඔවුන් දෙදෙනා පුපුරා යයි. සූරාජ් සහ සන්ධ්‍යා මරණින් මතු යළි හමුවන අතර, සන්ධ්‍යාගේ මංගලසූත්‍රය සහ සූරාජ්ගේ මාලය එකට පැටලී බැසයන හිරු ඉදිරියේ ජලයේ තැන්පත් වේ. කතාව අවසන් වන්නේ මරණින් පවා ඔවුන්ව වෙන් කළ නොහැකි බව පෙන්වා දෙමිනි.
ජාතික සහ අන්තර්ජාතික විකාශය
තෙලිඟු බසින් හඬකැවුණු මෙම කතාමාලාව MAA TV නාළිකාව ඔස්සේ ඊතරම් ඉලලු යන තේමාව ඔස්සේ විකාශය විය. දෙමළ බසින් හඬකැවුණු මෙම කතාමාලාව என் கணவன் என் தோழன் (එන් කණවන් එන් තෝළන්) යන තේමාව ඔස්සේ ස්ටාර් විජේ නාළිකාවෙන් විකාශය විය. අන්තර්ජාතික වශයෙන් ගත්කල එය ශ්‍රී ලංකාව තුළ සිංහල බසින් හඬකවා ස්වප්නා යන තේමාව ඔස්සේ සිරස ටීවී නාළිකාවෙන් විකාශය කෙරිණි. වියට්නාමය තුළ දී, වියට්නාම බසින් Vợ tôi là cảnh sát නම් වූ මෙය VTVCab 5 Echannel නාළිකාව ඔස්සේ විකාශය විය. නමුත් එහි අවසානය තරමක් වෙනස් කෙරිණි.
ප්‍රතිනිර්මාණ
ඉන්දියාව තුළ වෙනත් භාෂාවලින් මෙම කතාමාලාව ප්‍රතිනිර්මාණය කෙරිණි. මෙහි මරාථි ප්‍රතිනිර්මාණය මන්සිචා චිත්‍රකාර් තෝ ලෙස ස්ටාර් ප්‍රවාහ් නාළිකාව ඔස්සේත්, මලයාලම් ප්‍රතිනිර්මාණය පරස්පරම් ලෙස ඒෂියානෙට් නාළිකාව ඔස්සේත් විකාශය විය. එසේම බෙංගාලි ප්‍රතිනිමැවුම තොමේ අමේ මිලේ ලෙස ස්ටාර් ජල්ෂා නාළිකාවෙනුත්, කන්නඩ බසින් ආකාශදීප ලෙස ඒෂියානෙට් සුවර්ණා නාළිකාවෙනුත් විකාශය විය. කෙසේනමුත් කන්නඩ සහ මරාථි භාෂා ප්‍රතිනිර්මාණ කථාංග කිහිපයකින් පසු නවතා සැමිණි. නමුත් මලයාලම් ප්‍රභේදය කථාංග 1000 සම්පූර්ණ කරමින් තවමත් ඒෂියානෙට් නාළිකාවෙන් විකාශය වේ.
කථාවාරය 2
කතාමාලාවේ නිෂ්පාදකයින් දියා ඕර් බාති හම් හි 2වන කතාවාරයක් නිර්මාණය කිරීමට සැලසුම් කොට ඇත. නමුත් ප්‍රධාන චරිත වන අනාස් රෂිඩ් සහ දීපිකා සිං ඊට සහභාගී නොවේ.
ජල දූෂණය
ජල දූෂණය, යනු බොහෝ විට මිනිස් ක්‍රියාකාරකම්වල ප්‍රතිඵලයක් ලෙස භාවිතයට අහිතකර වන ආකාරයට ජල මූලාශ්‍ර අපවිත්‍ර වීම වේ.
ජෝර්දාන් ගංගාව
ජෝර්දාන් ගංගාව (,, Nahar ha-Yarden; , نَهْر الْأُرْدُنّ, Nahr al-Urdunn; Ιορδάνης, Iordànes) 251 km දිග ගංගාවකි.
විද්‍යා බාලන්
විද්‍යා බාලන් (1978 ජනවාරි 1) යනු ඉන්දියානු ජාතික රංගන ශිල්පිණියක වේ. ඉන්දියානු බොලිවුඩ් සිනමාව තුල සිය ස්ථානය වෘත්තීයම වශයෙන් තහවුරු කොටගෙන සිටින ඇය, ඉන්දීය ජාතික සිනමා සම්මානයක්, ෆිල්ම්ෆෙයාර් සම්මාන පහක්, ස්ක්‍රීන් සම්මාන පහක් ඇතුළු රංගනය උදෙසා පිරිනැමෙන සම්මාන රැසකට හිමිකම් කියන්නියක් වේ. 2014 වසරේදී ඇය ඉන්දීය රජය විසින් පිරිනමනු ලබන පද්ම ශ්‍රී සම්මානයෙන්ද පිදුම් ලැබුවාය.
ගණාපත්‍ය
ගණාපත්‍ය යනුවෙන් හැඳින්වෙන්නේ හින්දු ආගමෙහි ගණේෂ (හෙවත් ගණපති) දෙවියන් සගුණ බ්‍රහ්මන් ලෙස වන්දනා කරන නිකායයකි.
ජාත්‍යන්තර රූ රැජිණ ජයග්‍රාහිකාවන්
පහතින් දැක්වෙන්නේ එක් එක් වර්ෂ වලදී ජාත්‍යන්තර රූ රැජිණ කිරුළ හිමිකරගත් ජයග්‍රාහිකාවන්ගේ විස්තරයයි.
ඔලිවර් ඇන්ඩ් කම්පණි
ඔලිවර් ඇන්ඩ් කම්පණි (ඉංග්‍රීසි: Oliver & Company) යනු 1988 දී නිකුත් වූ ඇමරිකානු සජීවීකරණ චිත්‍රපටයකි.
Siwhele
සිව්හෙළේ ජාතික සංවිධානය
තේමා පාඨය : උරුමය සුරකිනු වස් ධර්මයෙන් පෙරට
නිල ලාංචනය :
නිල වෙබ් අඩවිය :http://www.siwhele.info/ ආරම්භ කල දිනය 2017 -01 -01 නිර්මාතෘ: හේවාසුරගේ තරංග ජනක ප්‍රසාත්
ප්‍රධාන අරමුණ වසර 2500කට අධික කාලයක සිට සිංහල බෞද්ධ රජ්යක් වූ අපගේ මාතෘ භූමියේ  සිංහල දීපයේ වෙසෙන සියලු සිංහල බෞද්ධ ජනතාව ආගමික සංස්කෘතික සදාචාරාත්මක හා  ආර්ථිකමය වශයෙන් ඉහල නැංවීම අපගේ ප්‍රධාන අරමුණ වේ. එ සදහා වැසී වල්බිහිවී ඇති වෙහෙර විහාර නැවත නගා සිටුවීමත්. සම්යක් දුශ්ටික බුදු දහම සිංහල බෞද්ධ ජන මනසට කාවැද්දීමත්, පෙර සිංහලයා තුල තිබූ ඒ සදාචාරාත්මක හා සංස්කෘතීන් පිලිබද සිංහල බෞද්ධයා දැනුවත් කිරීමත් ඔවුන් ආර්ථිකමය  වශයෙන් පෝශණය කිරීමත් වසර දහස් ගනනනක සිට යක්ෂ රාක්ෂ නාග දේව යන සිව්හෙළයේ  අභිමානය විදහා පාන අපගේ  ශ්‍රේශ්ඨ ඉතිහාසය පිලිබදව ලක් වාසී ලෝක වාසී ජනතාව දැනුවත් කිරීම   සිංහල  බෞද්ධ  මූල ධර්ම  මත සමබර පෞරුෂයකින් යුතු ගෝලීය අභියෝග ජය ගත හැකි  තම රට දැය සමයේ අනන්යයතාවය  රැක ගනිමින්  විශ්ව ගම්මානයේ අභියෝග වලට අභිමානවත්ව  මුහුණ දී ජීවත් වියහැකි දේශප්‍රේමී, ජාතිමාමක සිංහල බෞද්ධයෙකු නිර්මාණය කිරීම අපගේ මූලික අරමුණු වේ.”
සිංහලයා ආර්තිකමය සංස්කෘතිමය හා සදාචාරාත්මකව නාගා සිටුවීමට  කරන වැඩ පිලිවෙල
1.අප ලාංකික බෞද්ධ සංවිධානයක් ලෙස සුපැහැදිල ගමනක අනන්යයතාවය ඇති කර ගනිමින් විදේශ බෞද්ධ රටවල් සහා විදේශ ගත බෞද්ධයන් සමගින් විනිවිද භාවයකින් යුතු සබදතා ඇති කර ගැනීම
2.බුදු සසුනේ වර්තමාන මෙන්ම අනාගත සුරක්ෂිත භාවය වෙනුවෙන් වැඩ කටයුතු කිරීම ඒ සදහා a.අවම පහසුකම් සහිත වෙහෙර විහාර නිවැරදිව හදුනගෙන පිලිසකර කිරීම. b.වැසී ගිය විහාරස්ථාන හදුනාගෙන ඒවා පිලිසකර කර සංඝ රාත්නයට පූජා කිරීම. c.ධර්ම ප්‍රචාරක වැඩ සටහන් දියත් කිරීම d.බෞද්ධ බික්ෂුන් ආරක්ෂා කර ගැනීමට සහ ඔවුනට අවශ්‍ය පහසුකම් ලබා දීමට අරමුදල උපයෝගී කර ගනිමින් ක්‍රියාත්මක වීම. e.පුරාවස්තු විනාශ කිරීම හා සොරා ගැනීම, විහාර දේපල විනාශ කිරීම සහ සොරකම් කිරීම සදහා දැඩි දඩුවම් සදහා නීති ගෙන ඒම සහ සම්මත කරවා ගැනීම.
4.පාරම්පරික ස්වයං රැකියා සදහා අරමුදල මගින් ආධාර ලබාදීම හා ගැලපෙන ස්වයං රැකියා හදුන්වාදී පුද්ගල ජන ජීවිතය ආර්ථිකමය වශයෙන් ශක්තිමත් කිරීම
5. වසර 6000කටත් වඩා පැරණි අපේ ඉතිහාසය සංස්කෘතිය පිළිබදව දහම් පාසැල් මට්ටමින් අධ්‍යාපනය ලබා දීම. හෙළ ඉතිහාසය එනම් ප්‍රාග් ඉතිහාසය පිළිබදව පාසැල් මට්ටමින් දැනුවත් කිරීම ආරම්භ කිරීම.
7.පාරම්පරික කලා ශිල්පයන් හා සම්ප්‍රදායන් නැවත ජනතාව අතරට ගෙන ඒම හා ඒවා ආරක්ශා කර ගැනීමට වැඩ පිලිවෙලක් ක්‍රියාත්මක කිරීම
8.සිංහල බෞද්ධ ජනගහනය වර්ධනය කිරීම සදහා විවිධ උපක්‍රමයන් භවීතා කරමින් උත්තේජනයන් ලබා දීම.
9.සෑම විහාරස්ථානයකම සිව්හෙළේ ජාතික සංවිධානයේ ශාඛා සමිතියක් පිහිටුවා එම සමිතිය මගීන් අපගේ සේවාවන් ගමට ලබා දීමට කටයුතු කිරීම.
මීනා (නිළිය)
මීනා ( උපත 1976 සැප්තැම්බර් 16 ) දකුණු ඉන්දීය සිනමා නිළියකි. ළමා තරුවක් ලෙසින් සිනමාවට පිවිසි ඇය පසුව ජනප්‍රිය නිළියක් බවට පත් වූවාය. ඔහුගේ පළමු චිත්‍රපටය ශිවාජි ගනේෂන්ගේ හදවත් ය. ඇය 90 දශකයේ සිට වසර 15 කට වැඩි කාලයක් දෙමළ සහ තෙළිඟු චිත්‍රපටවල ප්‍රමුඛ නිළියකි. ඔහු දෙමළ, තෙළිඟු, කන්නඩ සහ මලයාලම් වැනි සියලුම දකුණු ඉන්දීය භාෂා වල රඟපා ඇත. ඇය ප්‍රධාන චරිතයට පණ පෙවූ පර්ල් චිත්‍රපටිය ජපානයේ සාර්ථක වූ පසු ජපානයේ ද බොහෝ රසික පිරිසක් දිනා ගෙන ඇත. ඔහු රූපවාහිනී කතාමාලාවල ද රඟපා ඇත. මීනාත් ඉස්සර ගණිකාවක් වුණත් නිළියක් වුණේ කියුම්ක්වාන් ගයා   නිසා.
ශ්‍රී ලංකාවේ වෙරළතීරයන් ලැයිස්තුව
ශ්‍රී ලංකාවේ වෙරළ ලැයිස්තුවක් පහත දැක්වේ.
එම්. ජේ.ගෝපාලන් කුසලාන
'''එම්. ජේ. ගෝපාලන් කුසලාන''' යනු, ලංකාව (වර්තමානයෙහි ශ්‍රී ලංකාව) සහ මදුරාසිය (වර්තමානයෙහි තමිල් නාඩුව) අතර,  1952-53 සහ 2007-08 අතරතුර ක්‍රීඩා කෙරුණු, වාර්ෂික පළමු-පෙල ක්‍රිකට් තරගාවලියකි.
ඉතිහාසය
ක්‍රිකට් සහ හොකී ක්‍රීඩකයෙක් ලෙසින් එම්.ජේ. ගෝපාලන්ගේ  වසර 25 ක ක්‍රීඩා ජිවිතය සැමරීමට රිදී ජුබිලි අරමුදලක් 1952 වසරෙහිදී ඇරඹීම හා සමගම මෙම තරගාවලිය පිළිබඳ අදහස ජනිත වී ඇත. මෙම අරමුදල හරහා, මදුරාසිය හා ලංකාව අතර වාර්ෂික ක්‍රිකට් කරගයක් ස්ථාපිත කෙරුණු අතර එය ගෝපාලන් අනුව යමින් නම් කෙරිණි.
ලංකාව විසින් පළමු තරගය ජයග්‍රහණය කෙරිණි. මෙම තරගය, ක්‍රීඩා දිනදසුනෙහි නිත්‍ය ඉසව්වක් බවට පත්වූ අතර, 1983 වසරෙහිදී ශ්‍රී ලංකාවට ටෙස්ට් තත්ත්වය ලැබූ පසු නවතා දැමිණි. . වසර 2000දී එය යලි පණගැන්වුනේ, තමිල් නාඩුව සහ කොළඹ දිස්ත්‍රික් ක්‍රිකය් සංගමයක් හා පැවති තරගයකිනි. වසර දෙකකට පසුව මෙම ඉසව්වද නතර කෙරුණු අතර, යළි වසර 2007 දී ශ්‍රී ලාංකික සහ තමිල් නාඩු පාලක මණ්ඩල විසින් තරගාවලිය යළි ඇරඹීමට එකඟ වන ලදි. 2007 සැප්තැම්බරයේදී තමිල් නාඩුව සහ ශ්‍රී ලාංකික XI ක් අතර තරගයක් පවත්වන ලද අතර, එය ශ්‍රී ලාංකික කණ්ඩායම විසින් ජයග්‍රහණය කෙරිණි. එතෙක් පටන් මේ වන තුරු කුසලාන සඳහා කිසිදු ක්‍රීඩා කිරීමක් සිදු කෙරී නොමැත.
ප්‍රතිඵල
ලංකාව/ශ්‍රී ලංකාව 10 වතාවක්ද, මදුරාසිය/තමිල් නාඩුව 5 වතාවක්ද ජයග්‍රහණය කල අතර, තරග 12 ක් ජය පැරදුමෙන් තොරව අවසන් විය.
රක්ෂණ කරුවාගේ ව්‍ය‍ාපාරික මොඩලය
රක්ෂණ කරුවාගේ  ව්‍ය‍ාපාරික  මොඩලය
රක්ෂණ කරුවා  දෙවිදියකට  මුදල් උපයයි. (1) රක්ෂණය  කර  මුදල්  ඉපයීම - එනම්  රක්ෂණ  කරුවා  විසින්  දැරිය යුතු  අවදානම  හා  ඒ  සඳහා තමන් විසින්  අය  කළ යුතු  මුලික  අයකිරීම  සහ (2)  ඒ  මුදල  ආයෝජනය කිරීම යනුවෙනි.
රක්ෂණ ව්‍යාපාරයේ  දුෂ්කරම  කාර්යය  රක්ෂණය  සඳහා  ප්‍රතිපත්ති  සකස් කිරීමයි. දත්තයන් රාශියක්  ගලපා  රක්ෂණකරු  විසින්  තීරණය  කළ  යුතු වන්නේ අනාගතයේ    සිය  වගකීම්  වලට  එරෙහිව  රක්ෂිතයා  විසින්  කරනු  ලැබිය  හැකි  ඉල්ලීම්  කව‍ෙර්ද  හා  ඒව‍ා  සඳහා  මිල  නියම  කිරීම යන  කරුණුය.
මේ සඳහා  ඔව්හු  සම්භාවිතා  විද්‍ය‍ාව  යොදා  අනාගත  අවදානමට   සරිලන  ආකාරයේ  මූලික  අය  කිරීම  කළ යුතු  ප්‍රමාණය  ගණනය කරති.මෙහිදී ලබාදී  ඇති   අවදානම්  අතුරින්  අනාගත  ගෙවීම් සඳහා ඉල්ලීම්  ඇති විය  හැකි  ප්‍රමාණය  ලබා  දී  ඇති  දත්ත  ඇසුරින්  නියත  ලෙස  ගණන්   බලනු  ඇත.සම්භාවිතා  විද්‍යාව  මගින්  සංඛ්‍යා  හා අනාගත විය  හැකි  ආවරණය  කර   ඇති  උපද්‍රව වල   වපසරිය  දැන ගන්නා අතරම  එයින්  රක්ෂණ  කරුගේ  සම්පුර්ණ  අනාවරණය   දත හැකිය. රක්ෂණ ඔප්පුව  අවසාන  කිරීමේදී  එකතු  කර  ගන්නා  ලද මූලික ගෙවීම්  අඩු  කොට   උපද්‍රව  සඳහා  කරන  ලද  ගෙවීම්ද  අඩුකොට  අවසානයේදී  ලාභය  ගණන්  බලනු  ලැබේ. ඇත්තවශයෙන්  රක්ෂණ කරු‍ෙග් පැත්තෙන්  සාපෙක්ෂකව  බලන  කල  සමහර   ඔප්පුහිමියන්  ජයග්‍රහනය  කර  ඇත.(  උදා-  රක්ෂණ  කරු  ඔප්පු  හිමියාගෙන් මුලික  ගෙවීම්  හා   අය  කර  ගන්නා  මුදලට  වඩා  වැඩිපුර   වියදම්  කර  ඇත.)